RoboCop: Rogue City pamerkan gameplay FPS, akan keluar Jun 2023

Dibuat berdasarkan filem original pada era 80-90an, RoboCop: Rogue City akan dilancarkan untuk PS5, Xbox Series, Nintendo Switch dan PC melalui Steam dan Epic Games Store pada bulan Jun 2023. Sempena itu, Nacon dan pemaju Teyon telah mengeluarkan trailer gameplay baru yang mempamerkan aksi FPS dalam RoboCop: Rogue City.

Korang boleh menonton video di bawah untuk gameplay:

Nama pun watak utama – kita sebagai pemain akan mengawal RoboCop ketika dia menghadapi penjahat dalam ‘versi bandar Detroit futuristik’ yang penuh dengan jenayah. Berbekalkan pistol ikonik Auto-9, kekuatan seorang mesin robotik, pengalaman bertahun-tahun sebagai polis dan pelbagai alat canggih, RoboCop harus melawan organisasi jahat tersebut sebelum mereka memusnahkan bandar.

Buat masa ini, kita tidak tahu jika game ini mempunyai jalan cerita yang konkrit atau dibuat untuk genre multiplayer, tetapi lebih banyak info pasti akan diumumkan dalam masa terdekat. Satu fakta menarik yang korang patut tahu adalah pelakon Peter Weller akan memainkan semula peranannya sebagai RoboCop dalam game ini. Bagi sesiapa yang tidak tahu, Weller merupakan pelakon RoboCop bagi kedua-dua filem pertama dan kedua.
RoboCop: Rogue City akan dikeluarkan pada platform next-gen, termasuk PC, PS5 dan Xbox Series X/S, serta Nintendo Switch pada Jun 2023.
Latar belakang francais:
RoboCop ialah francais fission sains, aksi, superhero, cyberpunk yang menampilkan Alex Murphy, seorang pegawai polis Detroit, Michigan , yang cedera parah semasa menjalankan tugas dan terpaksa berubah menjadi cyborg yang kuat, bernama Robocop, atas arahan sebuah syarikat mega, Omni Consumer Products. Selepas ditukar ke mesin, Murphy memerangi jenayah di bandar sambil menentang komplot gelap oleh OCP.

Untuk segala liputan kami tentang game, anime, dan teknologi, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: GameplayRoboCopRoboCop: Rogue CityShooter


Shin Ultraman Tiba Di Pawagam! Ini Fakta Menarik Tentang Filem Tersebut!

Tayangan umum untuk Shin Ultraman di Malaysia semakin menghampiri. Tiket tayangan juga sudah mula dijual di pawagam seluruh negara. Kami pasti ramai antara anda yang tidak sabar untuk menontonnya. Tidak kiralah peminat tegar atau kasual, pasti ramai yang ingin tahu mengenai filem reboot ini. Jadi tanpa membuang masa, ini fakta-fakta menarik tentang filem tersebut!

Sebahagian daripada projek “Shin Japan Heroes Universe“

Dibangunkan oleh Hideaki Anno, Shin Japan Heroes Universe merupakan projek kolaborasi antara Studio Khara, Toei Co., Ltd, Toho Co., Ltd dan Tsuburaya Productions. Antara francais yang terlibat ialah Neon Genesis Evangelion, Godzilla, Ultraman dan Kamen Rider. Dengan filem Shin Ultraman telah ditayangkan di Jepun, projek ini akan ditamatkan dengan filem Shin Kamen Rider.

Adaptasi siri original Ultraman dengan lebih mesra keluarga

Filem terbaru ini merupakan adaptasi kepada siri Ultraman yang original tetapi dengan penceritaan yang lebih moden serta plot yang sedikit berbeza. Walaupun trailer menunjukkan tona yang agak gelap, tetapi ia sebenarnya lebih ringan dan sesuai untuk tontonan ramai.
Estetika sama tetapi rekaan berbeza
Dari kiri: Ultraman, Shin Ultraman
Walaupun ia menggunakan siri Ultraman original sebagai inspirasi, rekaan Shin Ultraman telah direka berdasarkan lukisan oleh Tohl Narita. Jika dibandingkan bersebelahan, Shin Ultraman tidak mempunyai “Color Timer” yang selalunya ada pada rekaan Ultraman yang lain. Bukan setakat itu sahaja, dia juga tidak mempunyai titik hitam pada matanya.
Sudah tentu ada beberapa elemen lain yang dikekalkan. Contohnya, rekaan kakinya yang sedikit runcing. Garis merah pada badan dan kaki juga dibuat lebih bersudut daripada penampilannya yang lain.
Istilah Kaiju yang berbeza

Selalu kalau tengok siri Ultraman, mesti mereka akan dipanggil dengan gelaran “Kaiju”, raksasa dan makhluk asing. Tetapi berbeza dalam Shin Ultraman, mereka ini digelar sebagai “S-Class Species”. Walaupun begitu, setiap S-Class Species ini masih lagi mengekalkan nama mereka masing-masing contohnya seperti Gabora dan Zetton. Ada banyak lagi, tetapi kenalah tonton filem ini nanti di pawagam.
Itu sahaja yang kami boleh kongsikan kepada anda kali ini. Jangan lupa untuk tempah tiket untuk filem ini nanti. Kami juga tidak sabar untuk menontonnya. Nantikan review kami untuk Shin Ultraman nanti! Untuk mendapatkan segala liputan mengenai Ultraman, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Shin UltramanUltraman


[Preview] Valkyrie Elysium – Selamatkan dunia sebelum kiamat!

Valkyrie adalah satu francais game RPG yang dicipta oleh Masaki Norimoto dan telah mengeluarkan game pertamanya pada tahun 1999. Dan kini Soleil Inc. bakal mengeluarkan satu lagi game di bawah francais sama iaitu Valkyrie Elysium.

Diterbitkan oleh Square Enix, mereka telah memberikan kami peluang untuk mencuba terlebih dahulu game ini dalam versi demo di mana kami hanya bermain bahagian tutorial dan bab pertama sahaja. Jadi tanpa melengahkan masa lagi, jom kita lihat preview Valkyrie Elysium.

Pengenalan

Dalam Valkyrie Elysium, korang akan bermain sebagai Maria, seorang Valkyrie yang dihantar oleh Odin untuk membersihkan jiwa orang mati untuk mengelakkan peristiwa Ragnarok.
Untuk bahagian cerita, tidak banyak yang kami boleh ceritakan tetapi ia akan berjalan sepanjang game. Kami hanya mendapat gambaran sepintas lalu tentang watak-watak yang besar kemungkinan akan membantu sepanjang jalan penceritaan game ini. Dalam bab pertama Valkyrie Elysium mereka sangat menyembunyikan perkara penting sehingga waktunya tiba nanti.

Berikutan dengan perkara tersebut, ia akan mempunyai kedua-dua positif dan negatif. Yang pertama adalah kekurangan watak dan disebabkan perkara ini, ia benar-benar menjadikan dunia lebih suram dan sunyi. Sepanjang bab pertama, korang tidak akan nampak benda lain selain Valkyrie, musuh dan runtuhan tamadun manusia. Ini menyebabkan anda rasa terasing dan dalam masa yang sama menyelami persekitaran yang suram.
Beralih kepada perkara positif, ia mempunyai ciri-ciri di mana korang boleh menjumpai bunga Soul Blossom melalui level yang mendedahkan pemikiran terakhir seseorang sebelum nyawa mereka tamat. Korang akan nampak mereka sedang berfikir tentang rakan, keluarga, ketakutan dan penyesalan yang pernah mereka lalui. Ia adalah pengenalan yang bagus bagi membina dunia awal yang turut membantu dalam membentuk dunia game.

Game ini bermula dengan Odin menghantar Maria turun ke dunia dengan mengatakan ayat ringkas iaitu “Pergi selamatkan dunia” dan selepas itu, dia mengambil alih sekumpulan musuh sehingga ke penghujung game. Bagi saya, persekitaran dunia nampak sangat menarik tetapi ia tidak mampu untuk membuat saya terikat dengannya.
Grafik game

Bercakap mengenai grafik persekitaran, mari saya ceritakan sedikit tentang grafik game. Dalam dunia Valkyrie Elysium, mereka mempunyai beberapa perkara yang sangat terperinci dan bagus tetapi ia juga mengingatkan saya kepada era PS3 dengan beberapa padang rumput yang kabur dan bangunan kelabu yang seram. Tetapi ia bukanlah perkara yang teruk ataupun buruk.
Semasa bermain game ini, ia mengingatkan saya tentang Nier original pada PS3 di mana ia hampir kelihatan menggunakan yang kelihatan suram. Dengan menggunakan warna yang kusam, ia telah menjadikan dunia “apocalyptic” berasa lebih sunyi. Tambah pula dengan banyak kawasan yang terasa suram dan kosong, ia betul-betul merasakan seperti sedang menghitung hari untuk mati.

Mungkin game ini tidak dapat menawarkan grafik tertinggi yang korang mahukan tetapi apa yang saya rasa itu adalah dunia yang mereka cuba untuk reka. Semasa bermain, saya tidak perasan yang game ini langsung tidak lagging dan bermain dengan sangat lancar tanpa sebarang masalah.
Bergerak kepada model karakter, ia kelihatan sangat baik pada sebahagian besar game tetapi saya perasan yang wajah Maria menjadi sedikit pelik di beberapa adegan cutscene. Dalam masa yang sama, ia tidaklah nampak terlalu ketara apabila dia melompat dan menyerang musuh.
Jika nak bercakap tentang suara karakter, kesemuanya didengari dengan cukup mantap setakat ini. Tambah pula dengan suara Maria yang mempunyai sedikit vibe lembut dan tenang, ia sangat sesuai untuk seseorang yang turun ke dunia untuk menyelamatkan dunia seperti Maria.
Pertempuran

Bergerak kepada bahagian gameplay, Valkyrie Elysium adalah game action RPG yang mengikuti level-based dengan mekanik “hack and slash”. Sebaik sahaja anda menyelesaikan setiap level, anda akan dipindahkan ke dunia hub di mana anda boleh memilih misi atau quest sampingan yang anda berminat untuk lakukan.
Apabila anda memasuki pertempuran, anda akan mempunyai saringan ringan, serangan berat, butang lompat dan “bodge”. Apa yang lebih menarik adalah anda boleh menggabungkan kesemua serangan untuk membuat kombo besar yang sekali gus memberikan damage yang besar. Begitu juga dengan level tutorial yang sangat  baik dengan mengajar pergerakan asas dan penting.

Jika anda pernah bermain game seperti Devil May Cry, ia hampir sama cuma mereka mengubah kedudukan butang dan serangan yang berbeza dan bersambung diantara satu sama lain. Sebelum berpindah ke dalam dunia hub, anda akan mempunyai skrin skor di mana ia menunjukkan gred berdasarkan kehebatan kombo yang anda lakukan sepanjang level tersebut.
Tidak lupa juga, anda boleh upgrade skill di mana dalam game ini telah menyediakan tiga skill tree kepada Maria. Dengan adanya skill tree yang disediakan untuk Maria, anda boleh mendapatkan buff di mana serangan karakter akan menjadi lebih kuat daripada serangan biasa.

Untuk upgrade skill tree, apa yang anda perlukan adalah bahan (material) yang dijatuhkan musuh dan terdapat tiga jenis bahan yang anda perlukan iaitu “Offensive, Defensive” dan “Support”. Jadi, dengan adanya pelabgai jenis bahan yang dijatuhkan oleh musuh, anda boleh upgrade skill tree Maria mengikut play style yang korang mahukan.
Dengan upgrade skill ini juga, anda boleh membuka skill dan pergerakan baharu dan secara tidak langsung boleh digunakan semasa bertarung. Bukan sahaja karakter yang boleh di upgrade, senjata yang digunakan oleh Maria juga boleh di upgrade dengan menggunakan bahan yang berteraburan di atas level.
Magic and The Einherjar

Selain bertempur dengan menggunakan senjata, anda juga boleh menggunakan Einherjar dan Magic yang tersedia di dalam game seperti “Thunder, Fire” dan “Healing”. Magic ini bukan sahaja digunakan untuk menyerang musuh sahaja tetapi ia juga mempunyai kesan selepas menggunakannya di mana senjata yang digunakan mendapat pertalian elemen dan boleh digunakan kepada musuh.
Contoh yang saya boleh berikan di sini adalah jika musuh yang anda lawan lemah dengan elemen api, inilah masa yang terbaik untuk menggunakan elemen api dalam serangan anda. Magic juga boleh digunakan untuk stun musuh dan membolehkan anda mendapatkan kombo yang sangat besar. Ia adalah sistem yang menggembirakan dan secara tidak langsung, anda boleh menjadi kreatif semasa melakukan serangan.

Selepas serangan magic, kita ada lagi satu lagi serangan yang dipanggil Einherjar di mana Valkyrie boleh memanggil jiwa pahlawan yang telah mati untuk berperang bersamanya dan dikawal oleh AI. Anda tidak perlu bimbang tentang mereka kerana mereka telah pun mati.
Kalau nak bercakap tentang pertempuran mereka, ia juga boleh menyerang musuh tetapi bukan biasa-biasa punya tau. Mereka boleh menyerang, stun dan bermacam-macam lagi. Tidak kisah sama ada anda berlawan dengan sekumpulan mayat hidup atau bos besar, mereka akan membantu anda dan sentiasa berada di sisi anda.

Dalam masa yang sama, mereka juga mempunyai magic yang boleh digunakan untuk mengubah senjata. Untuk mendapatkan magic ini, anda perlu mengatasi teka-teki tertentu yang bersepah di seluruh dunia. Apabila menggunakan Einherjar, anda akan terasa seperti dewa yang sedang memanggil pasukan berkuda untuk membantu mengubah arus pertempuran.
Kesimpulan

Walaupun, saya langsung tidak pernah sentuh tentang francais Valkyrie, saya boleh katakan yang Valkyrie Elysium adalah game yang seronok. Pertempuran action RPG adalah sangat pantas dan kemas. Ia juga mudah difahami tetapi banyak cabaran yang perlu dilalui dan tanpa sedar menjadi sukar untuk dikuasai. Selain itu, saya juga suka cara magic dan Einherjar semasa pertempuran.
Tidak banyak plot yang kami nampak sepanjang bermain, tetapi progress perjalanan cerita nampak sangat lancar. Mereka juga menunjukkan karakter lain dengan sekilas pandang sahaja untuk memberikan pandangan yang luas mengenai game pada masa akan datang.

Tidak seperti Final Fantasy atau Kingdom Hearts yang mempunyai bajet yang tinggi tetapi Valkyrie Elysium boleh menjadi game terbaik diantara yang terbaik dalam kategori AA seperti Nier, Live A Live dan Neo: The Worlds Ends with You. Dunia Valkyrie Elysium menjadi gelap dan musnah tetapi ia berpotensi untuk mencapai Valhalla dan kami tidak sabar untuk melihat dengan lebih banyak lagi.
Kepada sesiapa yang berminat untuk mencuba action RPG yang mempunyai pertempuran pantas, saya sarankan anda untuk mendapatkan Valkyrie Elysium dan ia akan dilancarkan pada 29 September 2022 di PlayStation 4, PlayStation 5 dan PC melalui Steam.
Untuk dapatkan review lain daripada kami, sila klik pautan ini.
 Pra-pesan Sekarang!

Valkyrie Elysium
Release Date: 2022-09-29PlayStation 4, PlayStation 5, Steam
Valkyrie Elysium merupakan game action RPG baharu dalam francais Valkyrie Profile.

Jangan lupa untuk ikuti kami di TikTok!
  @gamersantaimy
Tags: Valkyrie Elysium


Melawan Yonko Dalam Elden Ring, Mod Hebat Daripada Peminat One Piece!

One Piece mempunyai banyak bos lanun yang menarik lebih-lebih lagi Emperor of the Sea ataupun Yonko. Kalau anda ingin tahu, ada satu mod untuk game Elden Ring telah dihasilkan menggantikan bos-bos dunia itu kepada Yonko daripada One Piece. Jom kami ceritakan dengan lebih lanjut.

Sebuah video mod Elden Ring telah viral dalam kalangan peminat One Piece yang menunjukkan watak-watak Yonko kegemaran menjadi bos dalam game tersebut. Anda boleh lihat bagaimana rupda mod itu. Dia punya keseraman juga hampir sama seperti bos game itu.

¡3 Yonkos se vienen pronto a las Tierras Intermedias! En breve también estarán en Nexusmods tanto Shirohige, Kaido como Shanks.  ¡Gracias a @ChusoMMontero por darme la idea mencionando el parecido de "un boss" respecto a Shirohige en stream! pic.twitter.com/s7F1qoN2yz— Arestame (@Arestame_Arkeid) August 20, 2022

Terdapat tiga bos yang anda boleh tukar dengan Whitebeard, Shanks ataupun Kaido. Visual model untuk ketiga-tiga Yonko itu juga sedikit berbeza daripada anime dan disesuaikan dengan dunia Elden Ring. Jadi memang ngam habis mereka ini beraksi dalam game tersebut.
Mod ini juga membuatkan ramai peminat yang inginkan game One Piece yang mempunyai sistem pertempuran yang sama dengan Elden Ring. Sebab jarang juga game anime yang mempunyai pertempuran yang seronok.

Game One Piece Odyssey yang baru juga sebuah game turn-based RPG. Game mobile-nya juga mempunyai gameplay yang hampir sama dengan game anime lain dan bergantung kepada sistem gacha. Jadi memang tidak pelik mengapa ramai yang teringin game One Piece yang bebas seperti Elden Ring.
Apa pula pendapatanda mengenai mod ini? Agaknya ada pembangun yang akan hasilkan game seperti ini untuk One Piece atau anime lain? Boleh kongsikan pendapat anda di ruang komen. Untuk mendapatkan liputan lain mengenai One Piece daripada kami, sila klik pautan ini.
 Lihat di sini

Elden RingPublisher: Bandai Namco EntertainmentDeveloper: FromSoftwareRelease Date TBCMicrosoft Windows, PlayStation 4, Xbox One
Elden Ring adalah RPG yang dikembangkan oleh FromSoftware dan diterbitkan oleh Bandai Namco Entertainment. Permainan ini adalah usaha kolaborasi antara pengarah permainan Hidetaka Miyazaki dan novelis fantasi George R. R. Martin serta akan dilancarkan untuk Microsoft Windows, PlayStation 4, dan Xbox One.

Jangan lupa untuk ikuti kami di TikTok!
  @gamersantaimy
Tags: Elden RingModone pieceYonko


Riot Games mendiskriminasi jantina?

Baru je aku keluarkan satu artikel tentang Riot Games ni nak bercadang nak buat game baru selain LOL, sekarang ni timbul pulak isu kontroversi pasal deskriminasi jantina. Kali ni entri agak panjang sikit ye guys! sebab isu panas yang mana diskriminasi tu pada pekerja wanita kat situ! dengar kata kat Riot ni 80% pekerja dia lelaki, ades tak leh cuci mata ler.

Kotaku sebelum ni ade buat sesi interview kat beberapa bekas pekerja Riot ni, ade tu cakap company ni kalau calon wanita temuduga je mesti kena soal kaw – kaw punya, ‘calon ni betul – betul arif pasal game ke?’, ‘boleh wat kerja ke dia ni?’ memang diorang akan pressure gila – gila wei. Sampai macam tu sekali eh diorang punya tahap diskriminasi terhadap golongan wanita ni.
Ni ada seorang pekerja wanita ingin dikenali sebagai ‘Lacy’ bagitau kat Kotaku, dia susah nak upah pekerja wanita, antara alasan femes diorang adalah calon tu ‘tak fit untuk kerja ni’ , so macam agak mengarut la sedangkan bila calon lelaki je, semuanya bagus sebab tu la hampir keseluruhan pekerja kat Riot ni lelaki. Satu hari tu si Lacy ni nak test la tahap diskriminasi diorang ni, selepas idea dia kena turndown masa meeting, dia pun gi lah jumpa sorang rakan sekerja lelaki ni dan mintak dia gunakan idea yang sama pada meeting akan datang. Memula dak lelaki ni macam skeptikal, boleh ‘pakai’ ke idea si Lacy ni, tapi Lacy berkeras jugak, jadi nak tak nak dia pun terima je la. Korang nak tau lepas je lelaki ni habis wat presentation guna idea si Lacy , satu bilik puji ” wow, sangat memberansangkan!”.

Nampak tak situ betapa teruknya diorang punya diskriminasi. Bukan itu saja, ada jugak laporan yang mengatakan golongan pekerja wanita kat sana kena ganggu oleh pekerja lelaki dari pelbagai sudut, antaranya gangguan seksual, kena ‘bawang’ masa meeting, kena suruh buat itu ini, ada sampai yang kena repair pintu wei. Fuhh, dasyat betol eh, dah macam macai dah diorang buat.
Jadi, kat sini aku sebagai lelaki pon rasa macam ‘what the heck’ dan sedih la kenapa company besar macam Riot ada isu yang macam ni. Selepas isu ni hangat, Riot tak bagi respon serta merta , tapi diorang ada respon kat beberapa points yang dinaikkan oleh Kotaku dimana diorang nyatakan tak kan bertoleransi sekiranya ada sikap demikian dalam syarikat tu, menurut salah seorang jurucakap Riot :
” kita sememangnya tidak boleh menerima sekirannya ada sikap seperti itu di sini, tetapi sekiranya kita tidak tahu isu tersebut, kita tidak boleh ketengahkannya, jadi kita minta pekerja di sini untuk beritahu kita serta merta samaada secara terus atau menerusi saluran yang lain”

Faktanya, Riot juga telah menetapkan seorang pekerja wanita bernama Soha El-Sabaawi sebagai ketua unit untuk kemasukan dan diversiti. Selama dua tahun setengah dia berada di unit ini, El- Sabawi berpendapat bahawa ianya amat memeningkan. Jadi, pendekatan Riot untuk untuk golongan wanita dan dan tak berapa ‘wanita’ untuk rasa selesa kat Riot tak cukup lagi. Cuba korang bayangkan semua hero dalam LOL tu lelaki or jantan, ouch!

Sumber : Kotaku

Jangan lupa untuk ikuti kami di TikTok!
  @gamersantaimy
Tags: diskriminasijantinaRiotsexism


Beta Tertutup Genshin Impact tidak lama lagi akan hadir!

Global Interactive entertainment pemaju dan penerbit – miHoYo hari ini mengumumkan bahawa Beta Tertutup untuk sebuah permainan yang kami pernah kongsikan sebelum ini iaitu Genshin Impact akan datang! Beta tertutup ini boleh didapati pada platform PC, iOS dan Android bermula Q1 2020. Pendaftaran beta rasmi telahpun bermula di laman web rasmi Genshin Impact.

Genshin Impact adalah tajuk aksi-RPG dunia terbuka yang ditetapkan dalam dunia fantasi Teyvat, yang menawarkan dunia yang jelas, bebas yang dapat dieksplorasi, berbilang aksara, sistem tempur berasaskan kombo berasaskan kombo yang mendalam dan cerita yang menarik. Sebagai tokoh misteri yang disebut sebagai “The Traveller”, pemain akan memulakan perjalanan mencari adik-adik mereka yang lama yang hilang untuk menyatukan misteri mereka sendiri, sambil membongkar rahsia Teyvat. Bergabung dengan seorang sahabat yang bernama Paimon, para pemain akan menerokai tanah yang dipenuhi landskap yang berbeza-beza, bandar-bandar yang pelbagai budaya dan “treacherous dungeons”. Dengan menguasai kuasa tujuh elemen dengan pasukan sehingga 4 aksara, pemain akan mengatasi musuh tanpa belas kasihan dan teka-teki jahat.

Dalam ujian Beta Tertutup awal, Genshin Impact telah mendedahkan Mondstadt – City of Wind (Anemo) dengan pelbagai pengembaraan, cerita dan watak-watak. Kali ini, Genshin Impact dibina di Teyvat, dengan cerita baru di Liyue Harbour – City of Rock (Geo), yang mengarahkan pengembara pergi ke tempat baru yang diilhamkan oleh pihak tempatan timur. Di sana, pemain akan mendapati pengalaman permainan mendalam yang memaparkan reka bentuk estetik yang menakjubkan, penemuan yang kaya dengan kandungan, watak baru dan sistem kemahiran serta bakat yang mendalam.

Menjadi bandar terkaya dari tujuh negara, Liyue Harbor bersinar seperti jed di timur. Legenda mengatakan bahawa Tuhan Geo menghalau raksasa laut kuno tanah ini yang pernah tandus dan mengajarkan penghuni pertama untuk mendapatkan logam dan bijih. Dia kemudian menggalakkan mereka untuk membuka perdagangan dengan bandar-bandar lain. Terima kasih kepada usaha gigih yang dibuat oleh beberapa generasi, kapal-kapal yang membawa kekayaan dari seluruh dunia bertumpu di Liyue Harbor pada masa kini, menjadikannya bandar pelabuhan yang paling makmur di Teyvat.

Liyue Harbor boleh dilihat selepas melalui Gunung Tianheng. Dari sana, kapal-kapal dan aliran orang-orang yang berkerumun rapat boleh disalah anggap sebagai benang tenunan. Di luar kesibukan dok, ke arah Feiyun Slope, banyak pavilion dan kiosk yang menarik dari masa yang jauh mengalu-alukan pengunjung dari mana-mana rantau. Tersembunyi di taman Yujing Terrace, menara Yuehai Pavilion yang paling mengagumkan di bandar.

Kesan Genshin ditetapkan untuk mempamerkan Liyue Harbor di Beta Tertutup yang akan datang untuk membolehkan pemain berpeluang memahami legenda Geo Archon dan memperkenalkan rahsia bandar cantik ini bermula pada Q1 tahun 2020 di PC, iOS dan Android. Jadi jangan lupa untuk mendaftar beta tertutup ini okay!
Jangan lupa untuk ikuti kami di TikTok!
  @gamersantaimy
Tags: Genshin ImpactGlobal Interactive entertainmentmiHoYo


#Razercon – Elegan dan minimal, memperkenalkan Razer Tomahawk!

Januari lalu di CES, kita dapat melihat Razer Tomahawk untuk pertama kalinya. Case CPU yang kecil dan direka dengan indah serta elegan dengan Intel NUC 9 dan RTX 2080 Ti di dalamnya. Hari ini, di RazerCon 2020, Tomahawk akhirnya diumumkan sebagai case cpu terbaru dan telah dibuka untuk pre-order!

Razer melancarkan Tomahawk dalam dua saiz sebagai casing PC ITX dan ATX untuk “custom built” yang memang menggoda mata kami. Razer telah bekerjasama dengan pihak ketiga seperti NZXT sebelumnya pada kes PC berjenama tetapi Tomahawk merupakan yang pertama kalinya Razer menghasilkan sendiri.

Salah satu elemen Tomahawk yang paling mengagumkan adalah penyatuannya dengan standard RGB dari semua vendor yang berbeza di bawah satu; Chroma. Sememangnya Tomahawk mempunyai Chroma built-in, dengan underglow yang cukup menakjubkan, serta terdapat komponen lain untuk bahagian lain menawarkan RGB syarikat lain seperti WD_Black dan storan Seagate Gaming untuk membuatnya sekata.

Tomahawk mungkin sedikit berubah sejak pertama kali kita melihatnya, tetapi idea untuk mengisi sejumlah besar tenaga kuda di dalamnya masih ada. Walaupun pada versi ITX, anda masih dapat memerah kad grafik bersaiz penuh, tetapi mungkin tidak sesuai untuk RTX 3090.

Tidak ada masalah seperti itu di ATX Tomahawk, secara semula jadi dan inilah yang mungkin akan dilihat oleh orang yang ingin menjadi gempak dengan custom built mereka. Terdapat banyak ruang di dalamnya untuk penyelesaian seperti penyejukan air khusus, serta sokongan untuk radiator hingga 360mm di bahagian depan. Selain itu, ia mempunyai ruang untuk dua kipas 140mm di bahagian atas dan kedua-dua versi Tomahawk dilengkapi dengan kipas tunggal yang dipasang di bahagian belakang.

Razer juga telah melakukan usaha serius dalam sistem pengurusan kabel di Tomahawk. Selain hanya menjadi perkara yang harus selalu anda lakukan ketika membina sistem, hakikat bahawa Tomahawk mempunyai panel kaca di kedua sisi menjadikannya mudah untuk semua pengguna. Sistem terbina di dalam membantu anda menyembunyikan seberapa banyak kabel anda tanpa sekatan aliran udara dan menjadikan pelantar anda kelihatan lebih memuaskan.

Selain itu, port khusus penggunaan seperti Port USB 3.2 Gen 2 Type-C untuk sambungan yang lebih pantas dengan peranti terbaru, port mikrofon khusus untuk streamer, port combo mikrofon / fon kepala, dan 2 port USB Type-A standard, kesemuanya di bahagian atas hadapan Tomahawk.

Model
Tomahawk ATX
Tomahawk Mini-ITX

Faktor Bentuk Casis
Mid-Tower
Mini-ITX

Motherboard yang disokong
E-ATX, ATX, Micro-ATX, Mini-ITX
Mini-ITX, Mini-DTX

Material Case
SPCC Steel (0.8mm) Thick and All Tempered Glass Side Panels
SPCC Steel (0.8mm) Thick and All Tempered Glass Side Panels

#  Expansion Slots
7 Expansion Slots
3 Expansion Slots

#  Supported Drives
3x 3.5” or 2.5” HDD or SSD
2x 2.5” SSD
3x 2.5” HDD or SSD

Keserasian Radiator
Up to 360mm
Up to 240mm

Ketinggian Maximum CPU Cooler
Up to 176mm
Up to 165mm

Panjang Maximum GPU
Up to 384mm
Up to 320mm

Panjang Maximum PSU
ATX, Up to 210mm
SFX, SFX-L

Panel I/O Depan
2x USB3.2 Gen1 Type-A Ports
1x USB3.2 Gen2 Type-C Port
1x Dedicated Microphone Port
1x Microphone and Headphone Combo Port
1x Power Button
1x Reset Button
2x USB3.2 Gen1 Type-A Ports
1x USB3.2 Gen2 Type-C Port
1x Dedicated Microphone Port
1x Microphone and Headphone Combo Port
1x Power Button
1x Reset Button

RAZER Chroma™ Support
Razer Chroma™ Underglow
Razer Chroma™ Underglow

Waranti
1 Year
1 Year

Dimensi Case
Height: 19.47. inches (494.6 mm)
Width: 9.26 inches (235.4 mm)
Depth: 18.70 inches (475 mm)
Height: 12.66 inches (321.5 mm)
Width: 8.12 inches (206.2 mm)
Depth: 14.46 inches (367.2 mm)

Berat
29.85 Lbs | 13.5 Kg
12.8 Lbs | 5.8Kg

Ketersediaan dijangka pada musim gugur 2020 dengan harga selaras dengan apa yang anda jangkakan untuk membayar casing PC mewah. Anda boleh lihat segala ciri-cirinya di laman web rasmi Razer. Tomahawk ITX akan dijual pada harga $180 (anggaran RM745) sementara versi ATX yang lebih besar akan berharga lebih tinggi pada $200 (anggaran RM828).
Jangan lupa untuk ikuti kami di TikTok!
  @gamersantaimy
Tags: razerRazer TomahawkRazer Tomahawk ATXRazer Tomahawk Gaming DesktopRazer Tomahawk ITXRazerCon 2020Tomahawk


*Rumors* Sega bikin PC Port untuk Yakuza Kiwami 2!

Adakah Sega mengusik kita dengan keluaran port PC untuk Yakuza Kiwami 2? Memang syarikat tuh letak satu petunjuk yang menarik di muka depan kedai Steam mereka.

Untuk ringkaskan cerita, petunjuk yang disebut tadi sebenarnya ialah Sega memuat naik gambar eyepatch ikonik milik Goro Majima disertakan dengan logo mereka di muka depan kedai Steam. Goro ialah salah satu daripada playable side character di Yakuza Kiwami 2. Pemain boleh unlock kempennnya “The Truth of Majima” dengan cara menyelesaikan chapter enam daripada main campaign menggunakan Kazuma Kiryu.

Ini bukan klu pertama tentang Yakuza Kiwami 2 di-port ke PC. Pihak ESRB telah memuat naik sebuah rating untuk versi PC game ini pada bulan Mac tetapi ini merupakan kali pertama Sega memberi petunjuk sejelas ini.

Dilancarkan di PlayStation 4 di barat pada Ogos tahun lepas, Yakuza Kiwami 2 ialah remake kepada original Yakuza 2 di PlayStation 2 dan kemudian PlayStation 3 serta Wii U. Game ini meneruskan kisah hidup bekas yakuza Kazuma Kiryu dan pergelutan beliau dengan dunia kongsi gelap Jepun.
Seperti judul lain di dalam siri, Yakuza 2 merupakan game open-world yang lebih bersifat sebenar dan ke arah Jepun. Lokasi fiksyen yang bertempat di Yakuza sebenarnya berdasarkan lokasi di dunia sebenar. Kamurocho berdasarkan daerah Kabukicho, Shinjuku di Tokyo dan Sotenbori berdasarkan daerah Dotonbori di Osaka.
Yakuza Kiwami 2 menambah pelbagai feature baru daripada yang original. Selain daripada kempen Goro Majima, Sega juga menambah feature baru dan mini-games daripada judul baru di dalam siri ini, termasuk versi playable Virtua Fighter 2 dan Virtual-On.

Dengan segala perubahan yang berlaku, Yakuza Kiwami 2 menjadi sebuah PlayStation 4 eksklusif nampaknya tidak terjadi. Original Yakuza 2 pun pada awalnya merupakan PlayStation 2 eksklusif, tetapi akhirnya dibawa kepada pelantar lain. Adakah Yakuza Kiwami 2 akan mengikut jejak langkahnya? Hanya masa dan pengumuman rasmi daripada Sega akan mententeramkan jiwa para peminat.
Sumber – PCGamer

Jangan lupa untuk ikuti kami di TikTok!
  @gamersantaimy

Tags: PC PortsegasteamYakuza Kiwami 2


One Piece dan Attack on Titan – siri manga yang selalu digugurkan oleh peminat!

Apabila kita memikirkan siri manga paling popular zaman sekarang, pasti One Piece dan Attack on Titan adalah antara siri manga yang paling banyak dijual di seluruh dunia. Itulah sebabnya terdapat laporan baru mengenai “siri manga paling banyak digugurkan” dari Jepun, mengejutkan peminat manga. Senarai itu termasuk beberapa siri popular pada zaman sekarang.

Di laman web Popular Jepun, All About News telah mengeluarkan senarai “siri manga paling banyak digugurkan oleh peminat” berdasarkan tinjauan pendapat yang dijalankan oleh mereka pada 17 Oktober hingga 8 November tahun lalu. Senarai itu, secara mengejutkan, termasuk beberapa siri manga paling popular. Mari saya tunjukkan senarai tersebut:

Tempat ke-2 (Seri): Attack on Titan

Manga ini dikeluarkan pada tahun 2009 dan ditamatkan pada tahun 2021. Hajime Isayama ialah pengarang dan ilustrator siri ini. Ia adalah manga paling popular di My Anime List (MAL) kerana ia berada dalam kedudukan nombor satu dalam senarai siri manga paling popular MAL. Musim terakhir “Attack on Titan” akan mula disiarkan pada awal tahun 2023. Manga Attack on Titan mempunyai 34 jilid, dicetak secara fizikal dalam bahasa Inggeris dan Jepun.
Berikut adalah komen daripada pembaca yang menggugurkan manga ini:
Saya rasa mual pada adegan memakan orang.Wanita berumur 38 tahun
Saya menjadi penat apabila membaca banyak sangat perkataan.Lelaki berumur 23 tahun
Ia bertukar menjadi peperangan diantara manusia di pertengahan jalan, saya berhenti sebab ia terlalu kejamLelaki berumur 51 tahun
Berikut adalah sinopsis Attack on Titan:

Berlatarkan dunia di mana manusia tinggal di dalam bandar yang dikelilingi oleh tiga tembok besar yang melindungi mereka daripada humanoid pemakan manusia gergasi yang dikenali sebagai Titans, kisah ini mengikuti Eren Yeager, yang bersumpah untuk memusnahkan semua Titan selepas Titan membunuh ibunya dan kampung halamannya.
Tempat ke-2 (Seri): Jujutsu Kaisen

Manga ini dikeluarkan pada tahun 2018 dan masih diterbitkan sehingga sekarang. Gege Akutami ialah pengarang dan ilustrator siri ini. Jujutsu Kaisen menduduki tempat ke-14 di MAL berdasarkan populariti. Adaptasi anime pertama siri ini mendapat sambutan hangat dan Musim 2 anime ini sedang dalam produksi. Kini, ia mempunyai 21 jilid, dengan 20 jilid tersedia dalam bentuk fizikal dalam bahasa Jepun dan 17 jilid tersedia dalam bahasa Inggeris.
 Berikut adalah komen daripada pembaca yang menggugurkan manga ini:
Sebab saya tidak dapat mengikuti pembangunan cerita selepas Gojo ditangkap.Lelaki berumur 30 tahun
Saya tidak dapat memahaminya kerana ia menjadi secara tiba-tiba tanpa penjelasan tentang teknik.Lelaki berumur 35 tahun
Saya tidak faham apa yang sedang dilakukan pada adegan berlawan, dan saya juga tidak ffaham bagaimana cerita sedang berkembangPerempuan berumur 30 tahun
Berikut adalah sinopsis Jujutsu Kaisen:

Pelajar sekolah menengah Yuuji Itadori, yang leka dengan aktiviti paranormal dengan Kelab Ghaib, menghabiskan hari-harinya di bilik kelab atau di hospital, di mana dia melawat datuknya yang terbaring di katil. Bagaimanapun, gaya hidupnya tidak lama kemudian berubah menjadi pelik apabila dia secara tidak sedar terjumpa objek terkutuk.Yuuji mendapati dirinya tiba-tiba terbawa ke dunia Curses, makhluk dahsyat yang dibentuk oleh niat jahat dan negatif manusia, selepas menelan jari tersebut yang kepunyaan syaitan Sukuna Ryoumen, “King of Curses”. Yuuji mengalami sendiri ancaman kutukan kepada masyarakat apabila dia menemui kuasa yang baru diperolehnya. Diperkenalkan kepada Kolej Teknik Sihir Metropolitan Tokyo, dia mula menempuh jalan yang tidak boleh kembali: perjalanan ahli sihir Jujutsu.
Tempat pertama: One Piece

Manga One Piece mula dikeluarkan pada tahun 1997 dan masih disiarkan sehingga kini. Eiichiro Oda ialah ilustrator dan pengarang manga ini. Ia adalah salah satu siri manga paling popular, dan berada pada temopat ke-3 dalam senarai siri manga paling popular di MAL.
Dan ia adalah satu-satunya siri manga yang memegang rekod dunia untuk kebanyakan jilid yang dijual di seluruh dunia. Anime siri ini mempunyai episod sebanyak 1041 dan masih disiarkan. Manga siri ini pula pada masa ini mempunyai 104 jilid, dengan kesemuanya tersedia dalam bahasa Jepun dan 100 jilid pertama tersedia dalam bahasa Inggeris secara fizikal.
Mari kita lihat komen pembaca yang menggugurkan manga ini:
Daripada tengah, jumlah ilustrasi dalam setiap frame semakin meningkat dan banyak elemen gag dimasukkan menyebabkan saya kehilangan keinginan untuk membaca.Lelaki berumur 37 tahun
Babak berlawan terlalu panjang dan kisah cerita tidak berkembang, jadi saya rasa bosanLelaki berumur 53 tahun
Berikut adalah sinopsis One Piece:

Luffy ialah seorang budak lelaki berusia 17 tahun yang bercita-cita untuk menjadi lanun pada masa hadapan. Sejak kecil, dia mempunyai seorang idola bernama Shanks, yang menyelamatkan Luffy beberapa kali dalam situasi yang rumit. Pada suatu hari, semasa bertengkar dengan shanks dan krunya, Luffy secara tidak sengaja makan sebiji buah di dalam kotak dan menjadi elastik. Buah ini adalah Devil Fruit, “Gomu Gomu no Mi.”Kini, Luffy berjanji kepada Shanks bahawa suatu hari nanti, dia akan bertemu dengannya apabila dia menjadi lanun yang hebat dan menubuhkan krew lanun yang kuat. Maka bermulalah perjalanan Straw Hat Luffy.
Gambar dibawah merupakan senarai penuh tinjauan tersebut.

Perlu diingatkan bahawa tinjuan ini mempunyai jumlah nombor yang kecil iaitu sebanyak 376 peserta. Jadi apa pendapat anda tentang pandangan mereka untuk menggugurkan manga One Piece, Attack on Titan, Jujutsu Kaisen dan banyak lagi, boleh kongsi di ruangan komen di bawah.
Untuk banyak lagi ulasan menarik tentang anime, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: Attack on TitanJujutsu Kaisenmangaone piece


Ace Angler Fishing Spirits M Kini Tersedia di Android dan iOS! Download Sekarang!

Game memancing popular, Ace Angler kini hadir ke platform mobile. Bertajuk “Ace Angler Fishing Spirits M”, game tersebut akan tersedia di App Store dan Google Play. Anda yang sudah lama ingin bermain game ini, bolehlah main game ini di peranti masing-masing!

Terdapat lebih daripada 100 jenis hidupan laut untuk ditangkap melalui 7 stage. Berlawanlah dengan pemain lain di seluruh dunia untuk mendapat ranking tertinggi.

Tentang Ace Angler
Untuk pengetahuan anda, Ace Angler merupakan sebuah game memancing arcade. Pemain akan menggunakan controller joran untuk menangkap ikan yang berenang di skrin besar. Tangkap hidupan laut seperti ikan badut, boxfish, jerung dan sotong gergasi. Dapatkan medal daripada setiap tangkapan dan gunakannya untuk joran yang lebih baik. Lebih besar tangkapan anda, lebih banyak medal yang boleh diperolehi.

Untuk  Ace Angler Fishing Spirits M, anda boleh mencuba teknik Thunder Bolt dan stage memancing yang diperkenalkan dalam siri Ace Angler. Buka stage dan tangkap sebanyak ikan yang boleh untuk penuhi Fish Encyclopedia anda! Terdapat mode Ranking yang membolehkan pemain berlawan dengan pemain di seluruh dunia.

Jadi apa tunggu lagi. Cepat-cepat pergi ke gedung aplikasi masing-masing untuk memancing! Kalau anda inginkan maklumat lanjut mengenai game ini, sila lawati laman web rasmi game. Untuk mendapatkan liputan lain mengenai Ace Angler daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Ace AnglerAce Angler Fishing Spirits MAndroidiOS


Gearbox Software dan 2K, dengan kerjasama Twitch, telah mengumumkan Borderlands 3 ECHOcast Extension

Pemaju Gearbox Software dan penerbit 2K kini dengan kerjasama platform streaming paling popular iaitu Twitch telah mengumumkan Borderlands 3 ECHOcast Extension, Extension Twitch rasmi untuk Boderlands 3. Extension ini bukan sahaja membolehkan peminat Twitch untuk berinteraksi bersama streamer Borderlands 3 dengan cara baru yang menarik, ia juga memberi peluang kepada penonton untuk mendapat barangan di dalam permainan yang dimainkan sendiri dengan menyertai apa jua acara bersama penonton lain didalam stream.

Jom lihat video rasmi pengumuman Borderlands 3 ECHOcast Extension ini;

Serba sedikit mengenai permainan Borderlands 3 adalah sejenis permainan aksi menembak (action role-playing first-person shooter) yang dibangunkan oleh Gearbox Software dan entri keempat yang utama siri Borderlands. Ia akan dikeluarkan pada 13 September 2019 untuk Microsoft Windows, PlayStation 4 dan Xbox One.

Kita sambung semula mengenai acara yang akan hadir di dalam Extension Twitch ini. Di dalam acara ini, jika penonton menjumpai barangan yang ‘rare’ “Rare Chest Events”, kemungkinan besar penonton berpeluang untuk mendapat salah satu item barangan rare yang dibuka oleh streamer. Mungkin akan mendapat senjata, perisai atau mod bom tangan, apa sahaja yang ada didalam itu, hanya seorang penonton bertuah akan menerima kod SHiFT yang boleh ditebus untuk item tertentu yang mereka pilih daripada antara Rare Chest itu.
Extension Twitch ini akan bermula pada 2 Mei 2019 (Asia) waktu yang sama dengan Acara Pendedahan Gameplay Borderland 3 – Worldwide di mana pencipta kandungan dari seluruh dunia akan bermain dan livestreaming permainan Borderlands ini untuk kali pertama bermula pada pukul 1:00 pagi GMT+8 (1 Mei, 10:00 pagi Waktu Pasifik).

Kepada peminat yang menghubungkan akaun SHiFT dan Twitch mereka dan mengikuti dan menonton streamer kegemaran mereka akan mendapat permulaan untuk memasang senjata dalam permainan mereka menjelang pelncaran Borderlands 3 pada 13 September.

Untuk tahu lebih lanjut dan penjelasan cara penggunan, anda boleh lihat sendiri demonstrasi yang telah disediakan, boleh tekan sini>> https://borderlands.com/enUS/news/2019-04-29-score-loot-with-twitch-during-gameplay-reveal/
Jangan lupa untuk tonton terus twitch.tv/borderlands atau laman web rasmi Borderlands pada 2 Mei ini untuk menyaksikan sendiri aksi permainan ini untuk pertama kali!
Bagi aset dan tambahan informasi mengenai game ini, anda boleh la melayari laman web newsroom.2k
Jangan lupa untuk ikuti kami di TikTok!
  @gamersantaimy
Tags: 2k gamesBorderlands 3Borderlands 3 ECHOcast ExtensionExtension TwitchGearbox Software


Abang Long Fadil 3 tiba pada 8 September 2022 dengan membawa gabungan JOZAN!

Selepas filem kedua Abang Long Fadil ditayangkan pada tahun 2017, akhirnya sekuel terbaru Abang Long Fadil 3 akan tiba di seluruh Malaysia bermula pada 8 September 2022. Dibawakan oleh Astro Shaw, mereka telah mengeluarkan trailer rasmi yang penuh dengan aksi melalui YouTube baru-baru ini.

Dalam trailer terbaru, kita boleh lihat ramai pelakon yang akan kembali daripada filem sebelumnya seperti Zizan Razak sebagai Fadil, Tania Hudson sebagai Yana, AC Mizal sebagai Cobra, Wak Doyok dan ramai lagi. Tidak lupa juga kepada barisan baharu yang mempunyai peranan masing-masing seperti Johan sebagai Chow Han, Elizabeth Tan sebagai Alice, Maya Karin sebagai Ejen Maya, Khir Rahman, Kazar Saisi dan ramai lagi.

Dan adegan pada penghujung trailer adalah yang sangat penting di mana kita boleh lihat Fadil berlawan dengan Chow Han. Bila difikirkan, entah berapa banyak kali mereka mengambil adegan tersebut. Dah lah dua orang itu pelawak yang jarang serius, sudah pasti set penggambaran akan gelak sahaja dengan lakonan mereka.

Filem arahan Syafiq Yusof sebelum ini, telah mengutip sebanyak RM 13 juta selepas 13 hari tayangan di seluruh Malaysia termasuk Brunei dan Singapura. Untuk filem kali ini, agak-agaknya berapa pula dan dapatkah dia mengatasi filem abangnya iaitu Mat Kilau? Mari kita sama-sama nantikan pada bulan September hadapan.
Selain itu, terdapat juga satu filem yang dinantikan oleh ramai rakyat Malaysia iaitu Polis EVO 3. Sehingga kini, filem ini masih tidak mempunyai tarikh tayangan dan harapnya keluar di pawagam di seluruh Malaysia selepas Abang Long Fadil 3.

Saya ingin mengingatkan anda bahawa filem Abang Long Fadil 3 akan mula ditayangkan pada 8 September 2022 di seluruh pawagam Malaysia. Saya dapat rasa yang filem kali ini akan lebih banyak aksi dan komedi daripada barisan pelakon terutama sekali apabila JOZAN kembali.
Apa pendapat korang tentang Abang Long Fadil 3 yang akan ditayangkan bulan depan? Kongsikan pendapat korang di ruangan komen. Untuk mendapatkan lebih banyak berita mengenai filem, sila klik pautan ini.
Jangan lupa untuk ikuti kami di TikTok!
  @gamersantaimy
Tags: Abang Long Fadil 3


Review Pulse 3D – Headset wayarles dicipta khas untuk PS5!

Sony telah mengeluarkan headset khas untuk konsol next-gen mereka, iaitu PlayStation Pulse 3D. Headset wayarles ini dicipta khas untuk menyampaikan Audio 3D ketika bermain game di PlayStation 5. Dikuasakan dengan Tempest 3D AudioTech, ia boleh meningkatkan audio game dengan kejelasan yang lebih baik bersama virtual surround sound di mana anda terasa soalah-olah bunyi datang dari setiap arah.

Pasti ada tertanya-tanya sama ada berbaloi atau tidak untuk beli headset ini, bukan? Jadi, mari baca review saya supaya boleh mempertimbangkan persoalan anda.

Reka Bentuk

Reka bentuk headset ini mempunyai penampilan yang canggih, serupa dengan konsol PlayStation 5 itu sendiri dan warna yang saya dapat ialah Gray Camouflage. Ia tidak memerlukan sebarang lampu LED RGB untuk digelar sebagai headset gaming dan mudah dikenali sebagai peralatan PlayStation kontemporari.
Walau bagaimanapun, produk ini mempunyai satu masalah tentang keselesaan ketika memakainya. Kebanyakan headset selalunya mempunyai cawan telinga berbentuk bujur yang membolehkan pengguna dengan telinga yang lebih besar memakainya dengan selesa. Malah bentuk bujur juga sesuai dipakai jika penggunanya mempunyai telinga yang kecil.

Jika ingin dibandingkan dengan headset Pulse 3D ini, cawan telinga produk ini sedikit kurang selesa bagi saya. Kadang-kadang apabila memakainya, ia seolah-olah menekan telinga saya sehingga tidak dapat mendengar dengan baik. Jika anda mempunyai telinga yang kecil, mungkin ia sesuai untuk anda.
Dengan berat 294 gram, ia tidak terlalu berat. Walaupun ia ringan, kekurangan daya pengepit boleh laras menjadikan headset ini mudah terjatuh jika saya bergerak terlalu agresif.
Ciri-ciri headset

Bercakap tentang ciri yang ada di headset ini, di bahagian kiri headset mempunyai butang mute, butang kuasa dan kawalan pemantauan mikrofon. Selain itu, terdapat juga butang untuk melaraskan volume antara bunyi in-game dan chat in-game menjadikan reka bentuk Pulse 3D nampak lebih minimalis serta bergaya.
Headset ini juga dilengkapi dengan build-in mikrofon pada kedua-dua cawa telinga dengan teknologi noise-cancelling untuk menyampaikan suara yang lebih jelas dan boleh didengar. Akhir sekali, walaupun ia merupakan headset wayarles, Pulse 3D juga mempunyai 3.5mm headphone jack untuk mereka yang ingin menggunakan sambungan berwayar dan USB port type-C untuk mengecas.
Sambungan dan Keserasian
Untuk menyambungkan headset ini memang sangat mudah. Anda hanya perlu masukkan dongle USB ke dalam port USB PlayStation 5 atau PC untuk menggunakannya secara wayarles. Cara lain termasuk dengan menyambungkan kedua-dua headset kepala dan pengawal DualSense menggunakan kabel 3.5mm yang disediakan.
Untuk menggunakan headset ini juga mudah. Selepas memasukkan dongle dan hidupkan Pulse 3D, audio akan secara automatik menukar outputnya kepada headset supaya anda tidak perlu bersusah-payah mengusik tetapan pada konsol.

Walaupun produk ini boleh disambungkan dengan PlayStation 5 dan PC, tetapi malangnya ciri-ciri tertentu seperti butang Monitor tidak boleh digunakan. Perlu diingatkan bahawa Sony mencipta headset ini khas untuk konsol mereka next-gen mereka, jadi sudah tentu akan ada ciri eksklusif hanya untuk konsol sahaja.
Tapi anda tetap boleh menggunakan headset ini seperti biasa pada PC dengan memasukkan dongle USB atau menggunakan kabel 3.5mm.
Terdapat satu kelemahan tentang headset ini kerana ia tidak disertakan dengan pilihan bluetooth. Jadi jika anda ingin menyambungkannya ke telefon, anda perlu menggunakan kabel 3.5mm yang disediakan dan bagi pengguna iphone, adapter adalah pilihan utama anda untuk menggunakan headset ini.
Kualiti Bunyi dan Mikrofon

Untuk kualiti bunyi, apa yang saya boleh katakan ialah ia sesuai dengan harga yang ditetapkan untuk Pulse 3D. Namun, anda jangan berharap untuk sesuatu yang luar biasa daripadanya. Ketika memakainya untuk bermain game, bunyinya jelas dan saya dapat mendengar butiran kecil disekeliling. Contohnya seperti bunyi orang ramai berjalan di dalam game Spider-Man Remastered dan juga bunyi tembakan dalam Apex Legends.
Tanpa menggunakan meningkatkan tahap bass, headset ini sudah mempunyai bunyi bass  yang cukup seperti kebanyakan headset “mid-tier”. Walaupun ia tidak berapa kuat, tetapi saya tetap mendengar bunyi “distorted” ketika bermain Spider-Man: Miles Morales pada volum tahap maksimum.

Semua perkara yang saya katakan di atas juga boleh dirasai apabila digunakan pada PC. Jadi, pada pendapat saya, tidak ada masalah untuk anda menggunakannya ketika bermain di PC. Cuma jika anda menggunakan headset ini untuk mendengar lagu. Saya tidak mengesyorkan kecuali jika anda selesa untuk memakainya kerana ia mempunyai bunyi bass yang sesuai, tidak kira sama ada untuk bermain game atau mendengar lagu.
Seperti yang saya katakan, Pulse 3D ini mempunyai build-in mikrofon. Walaupun tidak terdapat masalah besar tentang itu, ia berfungsi seperti mikrofon yang lain tetapi ia menangkap suara saya dengan sangat perlahan jika ingin dibandingkan dengan headset dengan mikrofon panjang.
Audio 3D

Headset ini sudah pasti menjadi pilihan utama untuk mereka yang menggunakan PlayStation 5. Sony mencipta headset ini untuk menonjolkan teknologi 3D Audionya. Walaupun Pulse 3D direka dan dioptimumkan untuk menyampai audio 3D. Penting untuk anda tahu bahawa ia adalah fungsi dari PlayStation 5 dan bukan ciri headset ini. Ini bermaksud mana-mana headset yang disambungkan ke PlayStation 5 boleh menyokong Audio 3D.
Spider-Man: Miles Morales dan Apex Legends ialah dua contoh game yang menggunakan audio 3D apabila dimainkan menggunakan headset ini. Anda dapat mendengar bunyi di sekeliling seperti bunyi kereta, orang berjalan atau watak bercakap. Ianya boleh didengari walaupun kamera tidak menghala pada objek tersebut. Ini membuatkan pengalaman bermain menjadi lebih seronok!
Kesimpulan

Headset Pulse 3D ini berjaya menawarkan kualiti yang cukup mantap dan ciri yang ditawarkan jika ingin dibandingkan dengan headset wayarles lain. Dengan berharga RM469, anda boleh dapat headset wayarles ini dengan reka bentuk yang cantik serta ciri 3D audio, build-in mikrofon dan boleh digunakan untuk konsol dan PC.
Walaupun kekurangan untuk headset ini adalah cawan telinga yang kecil dan bunyi mikrofon yang rendah, namun ia tetap boleh dipertimbangkan jika anda tidak pedulikan perkara seperti itu.
Jadi, jika anda berminat untuk mendapatkan headset ini. Pulse 3D kini secara rasmi telah dijual pada harga RM469 dan boleh didapiti melalui kedai rasmi Sony terdekat, pengedar sah atau laman web rasmi.
Untuk baca banyak lagi review daripada kami, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: playstationplaystation 5Pulse 3Dreviewreview ProdukSonySony PlayStation Pulse 3D


Crash Team Rumble diumumkan bakal keluar pada 20 Jun ini! Pre-Order sekarang!

Activision bersama Toys for Bob mengumumkan yang game 4 vs 4 terbaru Crash Team Rumble dijadualkan akan lancar pada 20 Jun 2023 di PlayStation 5, PlayStation 4, Xbox Series X|S dan Xbox One.

Mereka juga mengumumkan ujian beta tertutup yang akan berjalan pada 20 sehingga 24 April 2023. Bagi pemain yang membuat pre-order game ini akan mendapat akses untuk menyertai ujian beta tertutup Crash Team Rumble.

Tentang Crash Team Rumble

Crash Team Rumble membawa Crash Bandicoot ke arah yang serba baharu dan tidak dijangka, meletakkan hero dan penjahat ikonik siri itu ke dalam pertandingan berasaskan empat lawan empat pasukan. Dalam setiap perlawanan, kedua-dua pasukan ditugaskan untuk menangkap lebih banyak buah Wumpa daripada yang lain.
Pemain akan berlari, melompat, meluncur dan melantun merentasi peta yang pelbagai dan berbahaya sambil mereka berlumba-lumba untuk menjadi pasukan pertama yang mengumpul dan menyimpan Wumpa yang cukup untuk menuntut kemenangan! Setiap hero mempunyai skill dan ability unik yang pemain boleh bawa ke dalam perlawanan yang.

Kerja berpasukan adalah penting dalam setiap perlawanan, kerana pemain perlu bekerjasama untuk mengumpul dan menjaringkan buah Wumpa terbanyak, menangkap Key Gem untuk meningkatkan skor dan menyekat pasukan lawan daripada menjaringkan gol.
Edisi Game

Untuk menyertai ujian beta tertutup, anda perlu membuat pre-order Crash Team Rumble di mana mereka hanya menyediakan dua edisi sahaja. Berikut adalah dua edisi tersebut bersama item-item yang akan anda dapat di dalam game nanti. Anda boleh membuat pre-order DI SINI.
Standard Edition

Event bermusim dan mode masa terhadAkses BetaPremium Battle Pass untuk Season 1
Deluxe Edition

Premium Battle Pass untuk Season 1 & 225 tier unlock untuk Premium Battle Pass Season 1Digital Proto Pack8 “Blocky” hero skins“Pixelated” shadow“Get On My Level” in-game victory music“Blocky” hat“Blocky” backpack“Blocky” score FXUnique banner

Saya ingin mengingatkan anda bahawa Crash Team Rumble akan dilancarkan pada 20 Jun di PlayStation 5, PlayStation 4, Xbox Series X|S dan Xbox One sahaja. Mereka juga membuka ujian beta tertutup kepada semua pemain yang membuat pre-order game ini.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Crash Team Rumble


Keseluruhan cutscene untuk game esklusif PS4 ‘Days Gone’ berdurasi 6 jam!

Baik sediakan tilam dan bantal untuk para pemain ya kerana game esklusif Playstation 4 yang bakal datang Days Gone dilaporkan mempunyai cutscene yang berdurasi 6 jam.

Mengikut kata comicbook.com, masa yang diperlukan untuk menghabiskan game ini ialah di dalam 30 jam. Di sini, ada kemungkinan 20% masa anda akan habis dengan meilhat cutscene cantik Days Gone. Hideo Kojima yang merupakan antara guru seni cutscene pun pasti bangga!

Days Gone bermula dengan gamers bermain sebagai Deacon St. John. Beliau harus bertahan dan mengharungi dunia luas kejam yang dipenuhi oleh Freakers (seperti zombi). Umum mengetahui game ini akan bergantung kepada naratif. John Garvin, penulis game Days Gone dan co-director di Sie Bend yang bertempat di Oregon pernah berkata bahawa jalan cerita ialah sesuatu ciri yang penting di dalam game ini yang akan dikeluarkan pada bulan April.
Enam jam melihat cutscenes ya? Tak main-main ya penulis tentang kepentingan jalan cerita. Kalian boleh lihat trailer terbaru game Days Gone di bawah.

Days Gone telah menjadi satu kes yang agak rumit sejak didedahkan di E3 2016. Kelihatan agak generik dan biasa, trailer game nya juga tidak menyerlah dalam kalangan game open-world. Tetapi, sebagai sebuah game esklusif yang bersifat open-world untuk Playstation 4, ia terlibat dalam sebuah kelompok termasuk God of War dan Marvel’s Spider-Man yang tidak pernah mengecewakan. Kemungkinan untuk Days Gone mengejutkan kami dan membuktikan ia antara game terhebat di genre open world dalam tahun ini adalah tidak mustahil.

Teruja nak main Days Gone? Adakah Days Gone boleh menjadi antara esklusif terbaik untuk PS4 pada tahun 2019? Nak tahu berita lanjutan, boleh follow di Facebook atau Twitter kami.
Sumber – comicbook.com
Jangan lupa untuk ikuti kami di TikTok!
  @gamersantaimy
Tags: 6 hoursCutscenesdays goneExclusivePlayStation 4


[Pandangan pertama] Overwatch 2 Beta – Sekuel yang dinantikan ramai peminat!

Sejak Overwatch 2 diumumkan, memang ramai sungguh pemain yang teruja mengenainya. Tetapi agak lama juga Overwatch 2 ditangguhkan dan pengumuman ujian beta oleh Blizzard sememangnya mengejutkan pemain Overwatch. Kami berpeluang untuk menyertai ujian beta yang dijalankan. Jadi, nak tahu best atau tidak Overwatch 2 ini, jom baca pandangan pertama kami mengenainya.

Apa yang dibawa semula ke Overwatch 2 Beta
Melihat semula pada watak hero lama kembali sememangnya mengujakan. Walaupun tidak banyak perubahan sangat yang diberikan pada watak dan peta, pemain lama boleh terus bermain game ini tanpa sebarang masalah. Game mode terdahulu juga ada dalam game baru ini contohnya Point capture, Escort dan lain-lain.

Penambahan baru Overwatch 2 Beta
Sebaik sahaja masuk ke dalam game, anda akan lihat sedikit perubahan pada UI game. Reka bentuknya menu yang kelihatan berbeza daripada gaya Overwatch, memberikan pemain lama sesuatu yang baru. Interface semasa pemilihan hero serta avatar merka juga mendapat rupa baru. Ia agak janggal pada mulanya tetapi kalau sudah biasa ia tidak menjadi masalah.

Perkara pertama yang saya lakukan dalam Overwatch 2 ialah pergi ke training room untuk mencuba hero baru, Sojourn. Dia merupakan damage dealer, menggunakan magnetic rail gun yang boleh menembak 40 peluru berterusan. Sojourn juga boleh memberikan tembakan berterusan pada musuh untuk menyimpan tenaga pada rail gun tersebut, yang boleh memberikan damage 10 kali ganda daripada bullet biasa.
Saya rasa hero ini seperti soldier 76, yang boleh memberikan damage berterusan, dan boleh tahan juga damage yang dikenakan. Dia juga boleh glide sprint pada jarak dekat dan boleh melomapt dengan tinggi. Melihat daripada segi damage dan pergerakannya, dia boleh menjadi watak meta dalam Overwatch 2.

Jika anda suka memilih damage dealer atau tanker pada game yang lalu, anda mungkin menerima impak kerana remake yang dikenakan kepada beberapa watak hero dalam Overwatch 2. Contohnya Doomfist, Bastion, Orisa and Cassidy. Bastion dan Orisa mempunyai perubahan besar pada semua kemahiran mereka, manakala Cassidy menukar satu-satunya kemahiran pemeliharaan diri kepada kemahiran damage explosive. Doomfist menggantikan uppercut kepada perisai dan menukarnya kepada posisi tank. Selain itu, Terdapat perubahan kecil lain, seperti Flaming Striker milik Reinhardt yang boleh digunkan dua kali sebelum cooldown bermula dan lain-lain.

Buat masa ini, pemain boleh bermain mod tiada ranking seperti Quick match dan Custom game. Seperti game lalu, anda perlu memilih role sebelum masuk ke dalam game. Semasa queue, anda masih boleh pergi ke casual mode untuk berlatih.
Daripada 6v6, game ini menukarnya kepada 5v5 dengan lineup 1 tank, 2 DPS dan 2 supporter. Selepas bermain beberapa game, saya rasakan jika tiada tank, game boleh ditamatkan dengan cepat. Sebabnya tank kedua akan menerima damge selepas tank utama tumpas. Hero yang berada di barisan belakang juga lebih mudah untuk dikalahkan, dan membuatkan healer lebih tertumpu pada healing.

Scoreboard juga telah mendapat kemas kini baru. Jadi, kalau anda rasa anda noob, boleh tenangkan fikiran di scoreboard. Pasti boleh jumpa pemain yang lebih teruk daripada anda. Sistem signal pula memboleh pemain untuk tanda musuh khas dan memberikan arahan. Ia agak intuitif untuk digunakan dan boleh menambahbaik komunikasi anda dengan rakan sepasukan. Jujur, saya rasa ia memberikan pengalaman yang lebih baik kepada pemain.

Push mode
Overwatch 2 datang dengan peta dan mode terbaru iaitu Push Mode. Toronto, Rome, Monte Carlo dan New York merupakan peta yang mempunyai mode tersebut. Dalam mode ini, anda perlu fokus kepada robot. Sebaik sahaja musuh menghampiri robot tersebut, robot itu akan menolak dinding ke arah lain. Kedua-dua pihak akan berebut untuk mengawal robot itu sehinggalah dinding itu sampai ke penghujungnya, atau waktu tamat. Bahagian mana yang ditolak lebih jauh dikira sebagai pemenang.

Kesimpulan
Beta untuk Overwatch 2 tidaklah mempunyai banyak sangat perubahan, ia lebih seperti kemas kini besar yang diberikan pada Overwatch. Mode PVE juga masih belum tersedia. Push mode dan perubahan yang diberikan pada watak tank boleh membuatkan perlawanan Overwatch lebih menarik. Kalau anda pemain kasual, anda mungkin tidak rasakan ianya mempunyai perubahan yang banyak. Harap-harap game ini akan mendapat lebih banyak kandungan pada masa depan. Untuk mendapatkan liputan lain mengenai Overwatch daripada kami, sila klik pautan ini.
Jangan lupa untuk ikuti kami di TikTok!
  @gamersantaimy
Tags: BETAOverwatch 2PvP


Aplikasi NFS Heat Studio meriahkan lagi pilihan reka bentuk kereta di NFS HEAT!

Need for Speed Heat menghantar pemain ke Palm City, sebuah dunia open-world di mana pelumba jalanan akan bersaing dalam acara rasmi untuk mendapatkan duit pada waktu siang, dan merisikokan segalanya untuk membina Rep mereka di perlumbaan haram pada waktu malam. Dijadualkan untuk 8 November pada Xbox One, PlayStation 4 dan PC, Need for Speed Heat menawarkan pemain keupayaan untuk megubah suai dan menaik taraf lebih daripada 120 kereta, termasuk debut pertama kereta hibrid-elektrik, Polestar 1. Untuk cuba aplikasi NFS Studio, boleh semak di App Store dan Google Play.

Ghost Games dan EA sendiri terkejut oleh berjuta-juta rekaan yang telah dicipta di NFS Heat Studio, aplikasi penyesuaian kereta yang berkait dengan permainan video lumba akan datang Need for Speed Heat.
Hanya bulan lepas kami mengumumkan bahawa pemain menghabiskan purata 24 minit dalam aplikasi untuk mencipta reka bentuk yang paling bergaya dan luar biasa, lantas mengakibatkan lebih dari 2 juta custom unik dicipta. Untuk meraikan kreativiti komuniti, lima peminat yang mengambil bahagian dalam peraduan NFS Heat Studio Showcase akan dipilih untuk menampilkan reka bentuk unik mereka dalam trailer pelancaran rasmi.

Tetapi terlalu banyak rekaan custom yang lawa. Lebih 100,000 peminat yang mencipta kereta custom sendiri di aplikasi NFS Heat Studio dipilih untuk menerima versi trailer pelancaran mereka sendiri, yang menampilkan reka bentuk mereka sebagai kereta utama. Selebriti termasuk French Montana, A$AP Fergie, Pierre-Emerick Aubameyang dan rakan-rakan di Aston Martin, BMW, Mercedes, Porsche, Polestar dan Honda juga turut menyertai! Jadi perhatikan YouTube rasmi setiap nama besar ini untuk melihat kereta khas mereka.
Jangan lupa untuk ikuti kami di TikTok!
  @gamersantaimy
Tags: eaGhost GamesNeed for Speed HeatNFS Heat StudioNFS Studio


Tarikh pelancaran Guilty Gear Strive diumumkan seawal 6 April 2021 bersama trailer baru!

Kita ada satu lagi permainan pertempuran akan datang pada tahun depan! Peminat telah lama menantikan berita tentang tarikh pelancaran Guilty Gear Strive, dan sekarang awak semua sudah tahu bila untuk bersiap sedia.

Disahkan melalui trailer baru, Arc System Works mengumumkan bahawa Guilty Gear Strive akan dilancarkan tahun depan pada dua tarikh yang berasingan. Guilty Gear Strive akan hadir ke PS4, PS5 dan PC pada 6 April untuk Ultimate dan Deluxe Edition manakala Standard Edition akan dilancarkan pada 9 April. Edisi Standard dan Ultimate akan dikeluarkan dalam format fizikal dan digital sementara Deluxe ialah digital sahaja.

Selain daripada akses awal tiga hari, Edisi Deluxe dan Ultimate juga mengandungi Season Pass 1. Season Pass pertama akan menampilkan 5 watak tambahan, 5 warna tambahan untuk senarai watak, dua lokasi baru dan mod “Extra Story“. Pembeli Ultimate Edition akan mendapat bonus tambahan soundtrack digital dan karya seni dengan pek warna tambahan.

Walaupun Guilty Gear Strive nampaknya sebagai permainan pertempuran “baru” pertama di konsol next-gen, ia sebenarnya bukanlah yang pertama daripada genre tersebut. NetherRealm Studios baru-baru ini mengumumkan bahawa Mortal Kombat 11 Ultimate akan dilancarkan di konsol PS5 dan Xbox Series serta tersedia sejurus selepas kedua-dua konsol dilancarkan.
Dengan tarikh pelancaran baru di April, nampaknya penangguhan Guilty Gear Strive kerana COVID-19 agak teruk. Walaupun game ini mungkin terlepas pada jendela pelancaran konsol next-gen, peminat masih boleh terus bersemangat untuk ansuran seterusnya dalam francais.
Guilty Gear Strive akan dilancarkan pada 9 April untuk PlayStation 4, PlayStation 5, dan PC. Pemilik Deluxe dan Ultimate Edition boleh bermain permainan ini lebih awal pada 6 April.
Jangan lupa untuk ikuti kami di TikTok!
  @gamersantaimy
Tags: Guilty Gear -Strive-PCPS4ps5


My Hero Academia #310: Sejarah awal quirk One For All didedahkan termasuk identiti pengguna ke-2 & ke-3!

Dalam manga My Hero Academia #310, kita akan imbas balik semasa perbincangan Deku dengan semua pengguna One For All di alam misteri. Ternyata Yoichi (pengguna pertama One For All dan adik kepada All For One) telah diselamatkan oleh pengguna kedua dan ketiga One For All, walaupun dia mempunyai pertalian darah dengan musuh mereka. Kekuatan sejati One For All kemudian terbangkit selepas duo tersebut menyelamatkan Yoichi. Kembali pada masa sekarang, adakah Deku dapat menyelamatkan semua orang dari kuasa jahat All For One, termasuk Shigaraki Tomura?

My Hero Academia, Ch. 310: As darkness threatens to consume all, Deku tries to be the light of hope! Read it FREE from the official source! https://t.co/fzxRzSliWH pic.twitter.com/eNblww5aip

— Shonen Jump (@shonenjump) April 25, 2021

AMARAN! Di bawah adalah spoiler untuk My Hero Academia bab #310!

Jika anda masih ingat, pengguna kedua dan ketiga One For All sebenarnya tidak boleh menyokong Deku 100% kerana mereka tidak percaya bahawa dia dapat mencapai matlamat mustahil ini. Deku sebenarnya ingin menyelamatkan Shigaraki dari cengkaman All For One, yang bermaksud dia ingin “menolong musuh.” Pengguna kedua dan ketiga mahu menghabiskan All For One buat selama-lamanya dan risau jika perkara yang lebih buruk akan berlaku. Tetapi Yoichi berjanji bahawa kali ini, perkara itu tidak akan berlaku.
Ketika pengguna kedua pertama kali bertemu Yoichi, dia mempunyai pilihan untuk membunuhnya, memandangkan Yoichi adalah adik kepada All For One. Sebaliknya, dia menyelamatkan Yoichi dan bermula saat itu, potensi sebenar One For All mula berkembang.
Kiri: Pengguna ke-2 / Kanan: Pengguna ke-3
Yoichi faham mengapa Deku ingin menyelamatkan Shigaraki Tomura. Ia bukan sahaja mengingatkannya pada saat pengguna kedua menyelamatkannya, tetapi juga bermakna bahawa Shigaraki masih boleh diselamatkan dari cengkaman All For One (memandangkan Yoichi dan Tomura pun ada pertalian darah). Disebabkan Yoichi memiliki sifat keadilan yang kuat, dia mungkin sedang berharap untuk menyelamatkan abangnya, tetapi kerana tubuh All For One semakin merosot, dia mungkin akan mati.

Juga didedahkan pada bab-bab sebelum, kita akhirnya tahu bahawa quirk One For All akan bertambah lebih kuat selepas dipindahkan ke banyak individu hebat. Setiap pengguna sebenarnya memiliki Quirk “lemah” yang tidak sepatutnya digunakan untuk menyelamatkan orang. Dari mematahkan semangat setiap pengguna, fakta itu hanya mendorong azam mereka di mana ia membuktikan seorang hero dinilai bukanlah dari abilitinya yang kuat, tetapi dari kehendak mereka untuk menyelamatkan sesiapa sahaja, tidak kira apa pun situasi.

Deku kini mempunyai sokongan semua pengguna lama One For All, serta bantuan tiga hero terkuat iaitu Endeavour, Hawks, dan Best Jeanist. Yang tinggal sekarang hanyalah untuk Deku membuka kuasa sebenar One For All bagi menyelamatkan dunia.
Apa pendapat anda tentang quirk One For All? Apakah jalan yang Deku akan pilih? Jom kongsi pendapat dengan saya di ruang komen! Untuk segala liputan kami tentang francais My Hero Academia, sila tekan pautan ini.
Sumber – Shueisha
Jangan lupa untuk ikuti kami di TikTok!
  @gamersantaimy
Tags: All For OneanimeDekumangaMy Hero AcademiaMy Hero Academia bab #310One For All


Laptop MSI Akan Mendapatkan Lanjutan Waranti 60 Hari!

MSI turut mengambil tahu bagaimana pendemik COVID-19 mempengaruhi semua orang di seluruh dunia terutamanya rakyat Malaysia. Dengan begitu banyak yang dapat mereka lakukan dari jauh dengan teknologi, MSI menggesa semua orang untuk tinggal di rumah dan membiarkan anda dan orang tersayang dilindungi.

Oleh itu, kesemua cawangan dan pusat perkhidmatan ditutup semasa Perintah Kawalan Penggerakan (PKP) ini untuk bersama mengelak dari dijangkiti virus yang membunuh ini. Menurut MSI, pekara ini sudah semestinya akan menjadi satu kesusahan terutama pada pelanggan mereka yang ingin servis laptop mereka.
Bukan itu sahaja, ada juga pelanggan yang pasti rasa khuatir terutama waranti produk mereka tamat ketika PKP ini. Oleh itu, MSI membuat keputusan untuk melanjutkan waranti laptop yang mana tamat ketika PKP ini kepada 60 hari.

MSI mahu semua rakyat mempunyai satu perkara untuk kurang difikirkan dan terus produktif. Lanjutan jaminan 60 hari akan berkuatkuasa sebaik sahaja PKP telah tamat. Hubungi pelanggan Perkhidmatan MSI untuk sebarang pertanyaan. Juga anda boleh lihat T&C di laman web rasmi MSI.
Jangan lupa untuk ikuti kami di TikTok!
  @gamersantaimy
Tags: COVID-19MSIMSI Lanjutan Waranti 60 hariMSI MalaysiaPKP


Steam Next Fest  bawa 100+ demo bermula 14 Jun hingga 21 Jun 2022

Valve baru-baru ini mengadakan acara Steam Next Fest dengan memberikan 100+ demo game indie untuk dimainkan. Melalui acara ini, anda berpeluang untuk mencuba seberapa banyak demo yang disukai. Dari genre action hingga ke simulation, semua ada. Mereka telah menyediakan pilihan mengikut genre untuk memudahkan pencarian game yang anda minati. Bukan setakat genre sahaja, mereka turut menyediakan tapisan mengikut visuals & viewpoint, theme & mood, feature dan banyak lagi.

We're back with Steam Next Fest – the June 2022 Edition! Check out hundreds of demos from upcoming titles, livestreams with the developers, and new this time: a Steam badge you can earn by playing demos. https://t.co/5FWDBQVw6W#SteamNextFest pic.twitter.com/u1uwr7cGtR

— Steam (@Steam) June 13, 2022

Untuk memudahkan lagi pencarian game, Valve mempunyai algorithm yang akan memberikan game cadangan mengikut game-game yang pernah anda main melalui Steam. Selain itu, mereka juga menyediakan siaran langsung bersama jadual bagi setiap game. Jadi, sebelum memilih game untuk dimainkan, anda boleh layan siaran langsung terlebih dahulu dan kemudian bermain.
Berikut adalah game best yang anda boleh bermain:
Terra Nil

Turbo Golf Racing

Metal: Hellsinger

Roots of Pacha

Midnight Fight Express

Cult of the Lamb

Anda boleh dapatkan lebih banyak senarai game di laman web Steam. Dengan bermain demo, anda akan diberi ganjaran badge untuk ditampilkan di profil. Yang lagi menariknya adalah badge itu akan naik level mengikut berapa banyak demo yang anda mainkan semasa acara berlangsung.
Kalau korang nak tahu, mereka telah mengadakan acara ini selang beberapa bulan dan akan dijalankan dalam masa seminggu. Acara ini akan menampilkan lebih banyak game indie yang akan dilancarkan pada masa akan datang.
Steam Next Fest telah pun bermula sejak malam tadi dan akan berakhir pada 21 Jun 2022. Jadi, jangan lepaskan peluang untuk bermain sebanyak demo yang boleh semasa Steam next Fest. Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi dari kami.
Jangan lupa untuk ikuti kami di TikTok!
  @gamersantaimy
Tags: Steam Next Fest


Marvel Future Revolution kini boleh dimuat turun di Android & iOS!

Marvel dan Netmarble telah mendedahkan Marvel Future Revolution untuk pelantar iOS dan Android pada tahun lalu. Bagi mereka yang tidak tahu, ia adalah permainan “open “world mobile RPG yang menampilkan pelbagai watak Marvel dari seluruh alam semesta tidak kira adiwira atau penjahat. Berita baik untuk peminat semua hari ini kerana Marvel Future Revolution telah dilancarkan secara rasmi hari ini (25 Ogos) di mana anda boleh memuat turun permainan di iOS dan Android sekarang.

Buat masa ini, lapan adiwira telah disahkan termasuk Captain America, Captain Marvel, Spider-Man, Black Widow, Iron Man, Doctor Strange, Star-Lord, dan Storm. Selain itu, Red Skull, Baron Mordo, M.O.D.O.K., Green Goblin, dan Red Goblin juga disahkan antara penjahat yang bakal membuat kemunculan dalam permainan. Masing-masing akan dilengkapi dengan koleksi kostum ikonik dari seluruh Marvel Universe, dengan lebih daripada 400 juta pilihan kostum bagi setiap watak.

Memandangkan ia permainan AAA yang menggunakan grafik beresolusi tinggi dan cutscene sinematik, Future Revolution adalah salah satu permainan yang pasti mencabar kekuatan sistem telefon pintar.  Future Revolution memerlukan RAM 2GB atau lebih pada iOS dan RAM sebanyak 3GB atau lebih untuk Android. Bagi storan, pengguna mungkin memerlukan ruang maksimum 4GB untuk memuat turun permainan (bergantung pada peranti).
Anda boleh menonton trailer rasmi di bawah serta membaca sinopsis rasmi bagi permainan menurut Netmarble:

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

MARVEL Future Revolution bermula apabila banyak Bumi berkumpul di multiverse untuk membentuk ‘Primary Earth’ yang dipenuhi dengan zon dan misi unik untuk diterokai, seperti New Stark City yang berteknologi tinggi, Hydra Empire yang berbahaya, Sakaar yang liar, dan banyak lagi. Sebagai ejen untuk pasukan ‘Omega Flight’ yang baru dibentuk, pemain harus bekerjasama untuk memerangi serangan orang jahat dan mempertahankan ‘Primary Earth’ dari ancaman yang tidak pernah berakhir.
Permainan ini adalah percuma tetapi mempunyai sistem mikrotransaksi. Sekiranya anda sudah membuat pra-pendaftaran, kostum bonus juga akan tersedia apabila pengguna memulakan permainan. Saya belum berpeluang menguji permainan, tetapi peminat boleh mencuba Marvel Future Revolution sekarang di iOS dan Android!
 Muat turun di sini

MARVEL Future RevolutionPublisher: MARVELDeveloper: Netmarble GamesRelease Date TBCAndroid, iOS
Dibintangi oleh pelbagai watak terkenal dan menampilkan jalan cerita asli serta grafik 3D berkualiti AAA, MARVEL Future Revolution membolehkan pemain mengalami dunia terbuka yang penuh dengan aksi bertarung kerana kamu akan berfungsi sebagai barisan pertahanan pertama untuk menyelamatkan alam semesta!

Jangan lupa untuk ikuti kami di TikTok!
  @gamersantaimy
Tags: AndroidiOSMarvelMARVEL Future RevolutionMobileNetmarble


SEA Games Hanoi 2021: FIFA Online 4 sumbang Gangsa & tempat ke-4 bagi Wild Rift

Malaysia menyasarkan kedudukan pingat Perak ke atas dan dijangka diperoleh daripada game seperti MLBB, PUBG Mobile, FIFA Online 4 dan Arena of Valor di SEA Games Hanoi 2021 yang sedang berlangsung bermula pada 12 Mei hingga 23 Mei. Sasaran ini dibuat melalui prestasi atlet pada SEA Games yang lalu, di mana kontinjen negara berjaya membawa pulang pingat Emas untuk game Hearthstone dan pingat Gangsa untuk MLBB.

Buat masa sekarang, hanya 2 acara sahaja yang telah tamat iaitu FIFA Online 4 dan Wild Rift. Pemain FIFA Online 4 dapat menyumbang pingat Gangsa dan Wild Rift dapat tempat ke-4 selepas tewas di tangan Singapura. Walaupun pemain Wild Rift tidak dapat menyumbang apa-apa pingat, mereka telah cuba sehabis baik untuk mendapatkan tempat terbaik antara yang terbaik.

Untuk acara Mobile Legends: Bang Bang, pasukan Malaysia telah melepasi peringkat kumpulan dan mara ke peringkat separuh akhir yang akan menentang pasukan daripada negara Jiran iaitu Indonesia. Untuk acara PUBG Mobile berkumpulan, pihak penganjur terpaksa menangguhkan peringkat kelayakan kepada 19 Mei atas sebab masalah teknikal yang dihadapi.

Bagi acara PUBG Mobile Solo, Jumper dapat mengakhiri acara ini di TOP 6 bersama Double WWCD dan UHIGH  berjaya naik ke TOP 10 selepas bertungkus lumus pada hari ke-2. Dalam acara Free Fire yang berlangsung pada 14 Mei dan 15 Mei, Malaysia telah mengakhiri dalam kedudukan 7 dan 8 dengan pungutan mata sebanyak 107 dan 104. Berikut adalah jadual penuh bagi acara-acara e-sport yang sedang berlangsung:
PUBG Mobile berkumpulan
19 Mei 2022 (Peringkat Kelayakan)20 Mei – 22 Mei 2022 (Peringkat Akhir)
Mobile Legends Bang Bang
18 Mei – 19 Mei 2022 (Peringkat kumpulan)20 Mei (Peringkat Akhir)
League of Legends
20 Mei 2022 (Peringkat Kumpulan)21 Mei – 22 Mei 2022 ( Peringkat Akhir)
Arena of Valor
20 Mei – 21 Mei 2022 (Peringkat Kumpulan)21 Mei – 22 Mei 2022 (Peringkat Akhir)
Berikut adalah keputusan terkini:

[wpdatatable id=99]

Walau apa pun keputusan yang dapat bagi setiap acara, pemain telah bertungkus lumus untuk mencuba sehabis baik dan menyumbang pingat untuk negara tercinta Malaysia. Dengan SEA Games Hanoi 2021 berbaki 4 hari lagi, kami mengucapkan selamat maju jaya kepada semua pasukan dan majulah e-sports untuk Negara! Untuk mendapatkan lebih banyak berita menarik tentang e-sport, sila klik pautan ini.
 Muat turun di sini

League of Legends: Wild RiftPublisher: Riot GamesRelease Date: 2020-10-27Android, iOS
League of Legends: Wild Rift adalah game Multiplayer Online Battle Arena yang dibangunkan dan diterbitkan oleh Riot Games untuk Android dan iOS. Permainan ini adalah versi ringkas dari padarakan PC-nya, League of Legends.

Jangan lupa untuk ikuti kami di TikTok!
  @gamersantaimy
Tags: arena of valorFIFA Online 4League of Legends: Wild RiftMobile Legends: Bang Bangpubg mobile


Industri Permainan Bersatu untuk kempen #PlayApartTogether menentang COVID-19!

Berita gembira bagi kesemua orang yang terpaksa Lockdown dirumah disebabkan COVID-19! World Health Organization (WHO) atau pun “Pertubuhan Kesihatan Sedunia” telah bekerjasama dengan industri permainan video untuk kempen #PlayApartTogether! Kempen promosi ini menggalakkan penstabilan fizikal yang sihat dengan membawa acara, eksklusif, aktiviti, ganjaran dan inspirasi kepada beberapa permainan yang paling popular di dunia untuk kejadian disebabkan COVID-19 ini.

Sebahagian daripada syarikat terbesar dan paling kuat dalam industri gaming seperti Activision Blizzard juga Zynga turut serta, dengan berbilion-bilion pengguna yang diwakili. Itu memberi isyarat kepada arus perdana yang besar dalam permainan, menjadi lebih popular apabila orang terpaksa berkurung di rumah mereka tanpa peluang untuk terlibat dalam hiburan fizikal. Dan ia juga merupakan pemulihan bagi WHO, yang tahun lalu menyatakan ketagihan permainan dikelaskan sebagai “PENYAKIT GAING DISORDER”. Langkah itu disambut dengan kecewa oleh syarikat permainan, tetapi banyak perbincangan mengenai ketagihan bermain permainan ini dan ini menjadi peluang bagi industri permainan untuk naik semula.

Ray Chambers, Duta Besar Amerika Syarikat kepada WHO, dalam satu kenyataan menyatakan bahawa semasa masa coronavirus yang merebak, dia memuji “kepintaran rakan kongsi dari semua sektor yang sedang berusaha membantu dalam memerangi pandemik COVID-19. ”
WHO sedang mendaftarkan industri permainan global untuk mencapai berjuta-juta mesej penting untuk membantu mencegah penyebaran COVID-19. Sektor permainan akan melancarkan #PlayApartTogether, satu inisiatif untuk memaklumkan dan menggalakkan rangkaian pengguna yang luas untuk mengikuti garis panduan kesihatan penting WHO, termasuk penangkapan fizikal, kebersihan tangan dan tindakan pencegahan yang berkuasa untuk melambatkan penyebaran COVID-19.
Ray Chambers Sumber New Jersy Mags
Melalui hashtag penyatuan ini, industri gaming akan menggalakkan interaksi dalam permainan mereka dan di media sosial. Tambah Chambers, “Saya mengucapkan terima kasih kepada industri permainan untuk membantu mengakhiri pandemik COVID-19. Kami berharap kempen ini untuk #PlayApartTogether menggalakkan lebih ramai orang kekal selamat dan sihat sambil membantu meratakan permasaalahan ini dan menyelamatkan nyawa. ”
Para industri gaming yang termasuk dalam kempen ini adalah Activision Blizzard, Kabam, Snap Games, Amazon Appstore, Maysalward, TwitchTV, Big Fish Games, Playtika, Unity, Dirtybit, Pocket Gems, Wooga, Glu Mobile, Riot Games, YouTube Gaming, Jam City, SciPlay dan Zynga.
Berikut adalah komen daripada beberapa industri gaming yang disebut;

Activision Blizzard – Bobby Kotick, CEO.

“Ia tidak pernah lebih penting untuk memastikan orang sentiasa berhubung dengan satu sama lain. Permainan adalah platform yang sempurna kerana mereka menghubungkan orang melalui lensa kegembiraan, tujuan dan makna. Kami berbangga untuk mengambil bahagian dalam inisiatif yang berbaloi. “

Pocket Gems — Ben Liu, CEO.

“Permainan boleh memberikan hiburan yang diperlukan sambil memupuk hubungan. Dalam masa-masa yang mencabar ini, Pocket Gems menyokong kempen #PlayApartTogether bersama dengan rakan-rakan pemaju kami untuk menguatkan mesej utama dari WHO. Kami berharap para pemain menikmati kandungan dan bonus tambahan dalam permainan mudah alih kami seperti Episode dan War Dragons, sementara juga mendapat peringatan penting dari WHO. “

Riot Games — Nicolo Laurent, CEO.

“Penjauhan fizikal tidak bermakna pengasingan sosial! Mari kita bersama secara fizikal – dan ambil langkah kesihatan awam lain seperti kebersihan tangan – untuk membantu kempen #PlayApartTogether untuk menangani krisis ini. Bagi ahli RIOTERS, permainan adalah lebih daripada sekadar permainan; ia mengajar kehidupan yang bermakna. Dan sekarang, untuk berbilion-bilion pemain di seluruh dunia, bermain permainan dapat membantu menyelamatkan nyawa. Mari kita menempur COVID-19 ini bersama-sama. “
Jadi, dari berdegil keluar rumah, tolonglah dengan arahan PKP ini demi menyelamatkan nyawa anda! Kita bersama bersatu untuk menewaskan COVID-19! #Dudukdirumah dan #KeeponGaming!
Jangan lupa untuk ikuti kami di TikTok!
  @gamersantaimy
Tags: #Dudukdirumah#KeeponGaming#PlayApartTogetherCOVID-19Pertubuhan Kesihatan SeduniaWHOWorld Health Organization


Acer Swift 3 terbaru mendarat di Malaysia dengan dua versi pilihan termasuk AMD Ryzen 5 4500U!

Seiring dengan pelancaran Acer Spin 3 sebentar tadi, datang lagi sebuah produk terbaru dari Acer melalui siaran livestream sidang media dengan dipersembahkan oleh Jeffrey Lai, Senior Product Manager, memperkenalkan sebuah lagi produk Acer Swift 3 yang ringan dan padat kini terdapat dalam dua versi iaitu AMD dan Intel CPU! Acer Swift 3 adalah komputer riba berkuasa pemproses AMD Ryzen 5 4500U pertama yang secara rasmi tersedia untuk pembelian segera di pasaran Malaysia.

Acer Swift 3 mengimbangi gaya, kekuatan, dan kecekapan. Acer Swift 3 yang nipis dan ringan membolehkan pengguna menguatkan aplikasinya dengan pantas dengan 512GB PCIe NVMe SSD yang pantas dengan RAM LPDDR4X terbaru dan sehingga 16GB. Ia memperoleh pengalaman melayari internet yang lebih lancar berkat Wi-Fi Dual-band 6. Juga, ia dilengkapi dengan fungsi port USB Type-C fungsi penuh seperti USB 3.1 Gen 2, DisplayPort dan menyokong pemindahan data dengan kelajuan pantas berbanding Thunderbolt ™ 3.

Acer Swift 3 menampilkan paparan narrow-bezel yang menawarkan 83.65% nisbah screen-to-body dengan paparan Full HD IPS 14-inci tetapi pada jejak badan yang 10% lebih kecil! Direka untuk produktiviti tanpa kompromi dalam perjalanan, Acer Swift 3 yang baru memiliki daya pemprosesan yang lebih baik dan hayat bateri sehingga 16 jam ke dalam casis logamnya yang berukuran 15.95 mm nipis dan hanya berat 1.2 kg. Ia juga menyokong pengecasan pantas, dengan penggunaan hingga 4 jam hanya dengan 30 minit pengecaj.

Dengan harga bermula dari RM2,599, Acer Swift 3 baru hadir dalam tiga varian yang merangkumi AMD Ryzen 5 4500U yang dipasangkan dengan model Grafik AMD Radeon, Intel Core i5-1035G1 yang dipasangkan dengan Intel UHD Graphics serta Intel Core i7- 1065G7 dipasangkan dengan NVIDIA MX250 Graphics. Acer Swift 3 yang baru juga telah diprapasang dengan Microsoft Office Home & Student 2019 dan lesen ini sah untuk sepanjang hayat peranti.

Juga boleh lihat perbezaan pilihan 2 warna untuk AMD iaitu Purple dan Silver beserta keyboard berwarna Silver manakata Intel pula terdapat 3 pilihan warna iaitu Pink, Blue dan Grey serta keyboard berwarna hitam.
Semua varian kini boleh didapati dalam Online Store rasmi Acer, pilih kedai rasmi dan sah di Shopee dan Lazada serta Penjual Rasmi Acer. 100 pelanggan pertama Acer Swift 3 yang membeli dapat menebus dengan kredit e-wallet Touch ‘N Go bernilai RM100 melalui pautan ini https://bit.ly/2SXxYHW.

Untuk maklumat lebih lanjut, sila kunjungi Facebook Acer Malaysia atau hubungi Infin Produk Acer di 1800-88-1288 (9 pagi – 6 petang, Isnin hingga Jumaat), WhatsApp ke + 6011-1062 8865, atau e-mel [email protected].
Pembelian Acer Swift 3 boleh didapati disini;

Acer Official Online Store
Acer Official Online Store (Shopee)
Acer Online Store – NBP (Shopee)
Acer Online Store – Just IT (Shopee)
Acer Certified Store – NBP (Lazada)
Acer Store – Aoneplus (Lazada)

Spesifikasi Acer Swift 3

Model
SF314-42-R43G
SF314-42-R8A9
SF314-57-50TR
SF314-57-5549
SF314-57-57E3
SF314-57G-78HJ

Pemproses
AMD Ryzen 5 4500U
Intel® Core i5-1035G1
Intel® CoreTM i7-1065G7

Grafik
AMD RadeonTM Graphics
Intel® UHD Graphics
NVIDIA® GeForce® MX250 with 2 GB of dedicated GDDR5 VRAM

Memori
Memory 8 GB of onboard DDR4
16 GB of onboard LPDDR4X

Paparan
14.0″ Full HD IPS display, high-brightness Acer ComfyViewTM LED-backlit TFT LCD

Storan
512 GB PCIe NVMe SSD

Wireless & Networking
 Intel® Wireless Wi-Fi 6 AX201
 802.11a/b/g/n/acR2+ax (Pre-Standard) wireless LAN
 Dual Band (2.4 GHz and 5 GHz)
 2×2 MU-MIMO technology
 Bluetooth® 5.0

Input & Output
 1 x USB Type-CTM port (supporting USB 3.1 Gen 2, DisplayPort, ThunderboltTM)
 1 x USB3.1 ( 1 x supporting power off charging)
 1 x USB2.0
 1 x HDMI® port
 Headphone/speaker jack

Webcam
Acer HD imaging webcam with 1280 x 720 resolution with super high dynamic range imaging (SHDR)

Operating System
Windows 10 Home 64-bit

Microsoft Office
Home & Student 2019

Jangka hayat bateri
Up to 11 hours
Up to 16 hours

Dimensi
323 (W) x 218.9 (D) x 15.95 (H) mm
319.5 (W) x 217 (D) x 15.95 (H) mm

Berat
1.2 kg
1.19 kg

Waranti
Waranti Tempatan 2 Tahun
Waranti tempatan 2 tahun dengan Waranti Pelancong Antarabangsa Setahun

Harga Pasaran
RM2,599
RM3,099
RM4,299

Jangan lupa untuk ikuti kami di TikTok!
  @gamersantaimy
Tags: Aceracer malaysiaAcer Swift 3Acer Swift 3 AMD Ryzen 5 4500UAMD Ryzen 5 4500U


Demo Teknikal PS5 Mempamerkan Grafik Luar Biasa yang mengagumkan!

Baru-baru ini dengan pengumuman Unreal Engine 5, Epic Games melancarkan demo teknologi yang berjalan di PlayStation 5 yang memperlihatkan apa yang mampu disampaikan oleh enjin dari segi grafik dan persembahan keseluruhan.

Demo masa nyata dipanggil “Lumen di Tanah Nanite.” Menurut Epic, treler ini dimaksudkan untuk memperlihatkan apa yang mampu dihasilkan oleh Unreal Engine 5 dari segi perincian rendering masa nyata untuk permainan generasi seterusnya “and beyond.”

Demo teknologi Land of Nanite memfokuskan pada dua “teknologi teras” Unreal Engine 5, termasuk Nanite dan Lumen. Ringkasnya, Nanite adalah teknologi “geometri mikropolison maya” baru yang memberikan kemampuan kepada seniman untuk membuat “seberapa banyak butiran geometri yang dapat dilihat oleh mata.” Untuk demo teknologi ini, Epic menggunakan perpustakaan Quixel Megascans yang menampilkan objek “berkualiti filem” yang menampilkan perincian “ratusan juta” poligon.

Teknologi kedua yang ditunjukkan dalam video adalah Lumen, yang dikatakan oleh Epic adalah “penyelesaian Pencahayaan global yang dinamik sepenuhnya yang segera bertindak balas terhadap pemandangan dan perubahan cahaya.” Dengan menggunakan Lumen, seniman dan pereka dapat membuat pemandangan yang lebih dinamik menurut Epic. Ini termasuk perkara seperti sudut cahaya matahari pada titik tertentu pada siang hari dan menyalakan lampu suluh.

“Lumen menghapus keperluan untuk menunggu pembuatan peta cahaya dan penulis UV peta ringan – penjimatan masa yang besar apabila seorang artis dapat memindahkan cahaya di dalam Editor Unreal dan pencahayaan kelihatan sama seperti ketika permainan dijalankan di konsol,”
-Epic .

Demo Lumen in the Land of Nanite adalah produk dari banyak pasukan dan teknologi. Yang penting, video ini tidak dimaksudkan untuk menggambarkan seperti apa permainan PS5 dan Xbox Series X semestinya, melainkan seperti apa yang diizinkan oleh Unreal Engine 5 secara teknikal.
Unreal Engine 5 akan tersedia dalam pratonton pada awal 2021, dengan pelepasan penuh dijadualkan pada akhir tahun ini.
Jangan lupa untuk ikuti kami di TikTok!
  @gamersantaimy
Tags: Demo Teknikal PS5Epic GamesEpic Unreal Engine 5playstation 5


Review Super Robot Wars 30: Pabila semua mecha anime bergabung kuasa

Tahun ini adalah tahun yang istimewa untuk francais Super Robot Wars, yang menyambut ulang tahun ke-30. Sempena itu, Bandai Namco telah melancarkan Super Robot Wars 30 yang telah kami ceritakan beberapa kali sebelum ini termasuk melalui sesi temubual bersama pasukan pemaju. Walaupun gameplay asas kebanyakan masih sama seperti entri-entri sebelum, game ini telah banyak berkembang dan membawa ciri-ciri yang tidak dijangka. Jika anda seorang peminat anime/mecha dan ingin tahu jika Super Robot Wars 30 dapat memuaskan hati atau tidak, jom lihat sahaja review kami di bawah!

Penambahan & perubahan baru berbanding entri lama

Salah satu bahagian terpenting yang saya yakin setiap peminat ingin tahu adalah perubahan apa yang dibawa ke Super Robot Wars 30 berbanding siri sebelumnya. Untuk ini, kami boleh mengesahkan bahawa permainan ini direka dengan gameplay yang lebih mantap dan menarik. Salah satu perubahan paling jelas adalah pada struktur kempen dalam permainan yang tidak mengikuti format jalan cerita linear. Kali ini pemain boleh memilih misi yang mereka mahu pergi, lalu membuka beberapa acara dan adegan berbeza.

Jika dibandingkan dengan entri sebelum ini, misi tertentu akan meminta kita untuk memakai unit atau juruterbang khas. Super Robot Wars 30 pula telah menghapuskan batasan ini supaya pemain mempunyai lebih kebebasan dalam memilih misi yang ingin mereka laksanakan. Ini menjadi sebab untuk kita bermain semula game ini walaupun sudah menamatkan kempen utama. Mungkin kita boleh cuba jalan cerita yang berbeza, mungkin kita boleh pakai unit lain pada misi lama -semuanya terpulang kepada kita.

Selain faktor kebebasan, game ini juga memperkenalkan misi “Front” yang muncul selepas kita berjaya menyelesaikannya dalam tempoh masa yang ditetapkan. Misi ini membantu dalam proses “farming” bagi menguatkan juruterbang kerana mereka memerlukan jumlah “kill” yang khusus untuk mencapai tahap kuasa baru dan memperoleh bonus tambahan.
Jangan lupa pula tentang misi rahsia di mana anda boleh mendapatkan unit khas seperti Master Gundam dan lain-lain! Syarat untuk misi rahsia sebenarnya mudah terlepas pandang  tetapi nasib baik lah kita diberikan tab istimewa pada panel misi yang memberikan maklumat tentang unit mana yang kekurangan kill supaya kita boleh senang pantau. Dalam siri sebelum, ciri ini tidak boleh ditambahkan kerana jalan cerita direka secara linear dan semua misi tidak  boleh diulang.
Gameplay lebih cantik & pelbagai

Sama seperti siri lama, Super Robot Wars 30 hadir dengan gameplay RPG taktikal yang kompleks, di mana ia kelihatan seperti game yang simple secara luaran semasa saya menulis review ini. Ia tidak menawarkan apa-apa yang baru tetapi pengalaman permainan masih sangat bagus untuk peminat strategi.
Apa yang lebih memukau mata adalah animasi serangan yang bergaya apabila dua unit bertembung antara satu sama lain. Tahap butiran pada visual dan setiap serangan istimewa memang sangat cantik dan memang antara yang terbaik pernah saya lihat. Sudah tentu bila dah bosan, anda boleh melangkau animasi ini, tetapi apabila mendapat unit baru, sya sentiasa akan mengagumi adengan ini.

Selain daripada animasi yang ternyata gempak habis dan terasa seperti saya sedang menonton anime, terdapat juga soundtrack yang dipilih daripada pelbagai siri mecha. Lagu ini disesuaikan dengan unit di medan perang dan menimbulkan suasana permainan yang lebih imersif. Satu perkara yang agak sedih ialah musuh dan bos yang kita lawan biasanya hanya mempunyai satu atau dua serangan mudah, jadi mereka tidak memberi variasi seperti unit anda.
Buat pertama kalinya, kita kini diberikan pangkalan Battleship original yang dipanggil Dreisstrager. Sama seperti mecha, Dreisstrager boleh dinaik taraf melalui sistem AOS, di mana anda boleh memaksimumkan kelajuan pergerakan, kekuatan senjata, menambah slot untuk peralatan dan banyak lagi. Untuk memudahkan semua faham, anda telah diberikan satu senjata luar biasa dengan potensi yang dahsyat, tetapi untuk memanfaatkan potensi sebenar, kita harus bekerja keras melalui proses “grinding”.

Selain Dreisstrager, pilihan upgrade dalam game ini jauh lebih luas untuk mecha dan juruterbang, yang semuanya boleh diaturkan dalam sistem AOS. Semua sumber yang kita dapat daripada misi boleh digunakan untuk menaik taraf, tetapi lebih baik untuk kita memperuntukkannya kepada unit yang bagus dan kerap kita gunakan. Ini kerana apabila kita semakin jauh dalam jalan cerita, lebih banyak unit baru akan ditambah ke pasukan, jadi ia akan jadi agak serabut apabila kita tidak tahu mana satu untuk fokus. Sama seperti siri lama, lima level pertama selepas upgrade mecha akan menawarkan bonus Full Custom, di mana anda boleh memilih set bonus seperti peningkatan jarak serangan, mobiliti, penambahan ammo, dan sebagainya.
Tidak semua yang terpilih

Walaupun penambahan baru di atas berjaya meyakinkan saya bahawa Super Robot Wars 30 sebagai antara yang terbaik dalam siri, ia mungkin akan mengecewakan beberapa peminat mecha spesifik. Sebagai contoh, beberapa Gundam dalam permainan mempunyai peralatan berbeza di mana ia akan mengubah penampilan dan pilihan serangan mecha tersebut bergantung pada apa yang kita pakai.
Dalam game lama, Getter Robo boleh bertukar kepada pelbagai jenis bentuk dan serangan berbeza, tetapi memandangkan Shin Getter Dragon (salah satu transformasinya) berada dalam SRW30 sebagai unit berasingan, pilihan itu kini hilang. Satu lagi contoh adalah Gridman. Mecha itu pun boleh berubah bentuk, tetapi ia hanya akan tampil dalam bentuk serangan sahaja. Andai kata anda teringin nak kawal Gridman dalam bentuk lain, jawapannya tidak boleh.

Baru-baru ini, pek DLC 2 didedahkan dan menurut Bandai Namco akan menampilkan sembilan “playable unit” tambahan, termasuk watak Ultraman, Iron-Blooded Orphans dan siri SRW OG. Itu berita bagus tetapi banyak juga yang perlu dibuang pula
Walaupun Mobile Suit Gundam: Char’s Counterattack dan Gundam Narrative (memperkenalkan Gundam Phenex) ada dalam permainan, Gundam Unicorn, Sazabi, Double Zeta Gundam tidak ditambah masuk kali ini. Terdapat beberapa rujukan yang menghubungkan mereka dengan kisah universe di atas, jadi ada kemungkinan ia akan ditambah sebagai kandungan DLC baru.
Pendapat

Dengan menawarkan pengalaman gameplay RPG taktikal bercita-cita tinggi melalui kolaborasi dengan pelbagai siri mecha popular, Super Robot Wars 30 dicipta untuk memuaskan hati peminat yang ingin melihat mecha kegemaran mereka beraksi. Sistem laluan jalan cerita yang berbeza dan struktur misi fleksibel menjadikan game ini lebih boleh “replayable”, jadi memang banyak masa akan dilaburkan semasa kita mencari unit rahsia yang belum diperoleh.
Bab animasi dengan muzik? Memang mantap, tiada masalah di situ. Cuma, saya agak keliru dengan ciri Autoplay. Memang sesuai untuk grinding, tetapi selain itu? Ini bukan game idle, dan memang kita perlu memberi fokus 100% semasa bermain.

Pendek kata, pihak produksi menggunakan pengalaman yang mereka perolehi dan maklum balas daripada komuniti dan hasilnya adalah sebuah game yang saya anggap sebagai “yang terbaik dalam siri.” Sangat sesuai untuk peminat anime dan mecha, jangan ragu-ragu untuk mencuba Super Robot Wars 30 kalau berpeluang.

Itu sahaja untuk review ini, Super Robot Wars 30 kini tersedia dan boleh dimainkan di PlayStation 4, Nintendo Switch, dan PC via Steam. Untuk segala liputan kami tentang Super Robot Wars, sila tekan pautan ini.
Jangan lupa untuk ikuti kami di TikTok!
  @gamersantaimy
The Review

                    Super Robot Wars 30

8
Score

Dengan menawarkan pengalaman gameplay RPG taktikal bercita-cita tinggi melalui kolaborasi dengan pelbagai siri mecha popular, Super Robot Wars 30 dicipta untuk memuaskan hati peminat yang ingin melihat mecha kegemaran mereka beraksi.

PROS
 Gameplay tactical RPG yang mantap Animasi serangan dan soundtrack yang gempak Ciri replayability yang tinggi

CONS
 Banyak IP lama tidak ditambah Musuh dan boss yang tidak mempunyai banyak variasi serangan

Review Breakdown

Sangat sesuai untuk peminat anime dan mecha, jangan ragu-ragu untuk mencuba Super Robot Wars 30 kalau berpeluang.
0

Tags: mechareviewSuper Robot Wars 30


Revue Starlight Re LIVE kini boleh didapati secara global di App Store dan Google Play!

Pada awal bulan ini, pelancaran global Revue Starlight Re LIVE telah diumumkan dan kempen pre-registration pun berlangsung selepas pengumuman tersebut. Selepas 500K pre-registrations dan sebuah lagi pengumuman baru minggu lepas, Revue Starlight Re Live akhirnya sudah keluar secara global di App Store dan Google Play!

Game ini berdasarkan media francais popular Jepun Revue Starlight dan telahpun debut di App Store dan Google Play tetapi malangnya telah di-IP LOCK. Ini menambah lebih banyak halangan untuk para peminat di luar jepun. Mohon sabar ya. Di sini, mereka selitkan kandungan istimewa untuk peminat. Momoyo Koyama, yang suarakan Karen Aijo ingin menyambut Global Release game ini bersama kamu semua! Mari kita tonton video di bawah:`

Revue Starlight Re LIVE mempunyai turn based combat digandingkan bersama muzik. Memandangkan ini ialah francais yang bermula sebagai musical, sudah tentu muzik memainkan peranan yang penting. Di samping itu, kempen pre-registration sangat sukses dengan lebih daripada 500K pemain mendaftarkan diri. Setiap pemain ini akan menerima 4500 Star Gems untuk menyambut kelancarannya game pada 24 jam pertama. Game ini memerlukan iOS 9 ke atas dan Android 4.4 ke atas untuk berfungsi.

Revue Starlight Re LIVE telah dialihkan bahasa ke Bahasa Inggeris, Korea, dan Traditional Chinese di global release serta merupakan jalan cerita original dengan 9 “Stage Girls” daripada musical dan siri anime yang menyertai 15 “Stage Girl” yang lain di dalam game. Saya dah download dah. Tunggu nak main jap lagi je ni!
Sumber – TouchArcade
Jangan lupa untuk ikuti kami di TikTok!
  @gamersantaimy
Tags: AndroidiOSMusicalRevue Starlight Re LiveStage Girls


Demo PERCUMA Trials of Mana diumumkan untuk PS4, PC & SWITCH!

Pada 18 Mac 2020, Square Enix Co, Ltd akan melancarkan demo percuma untuk Trials of Mana baru yang direka semula. Game asal, sebelum ini dikeluarkan secara eksklusif di Jepun di bawah tajuk Seiken Densetsu 3 (1995), yang menandakan judul ketiga dalam siri Mana. Action RPG yang dinanti-nantikan ini akan menuju ke Nintendo Switch, PlayStation 4, dan Windows. Jom kita tonton trailer ini:

Demo ini bermula dengan babak pembukaan wira anda ketika mereka memulakan pengembaraan bersama sahabat-sahabat di sisi. Berakhir dengan pertarungan Fullmetal Hugger, demo ini menjaminkan kandungan permainan yang menyeronokkan! Watak manakah yang anda ingin masukkan dalam parti terpulang kepada anda. Satu lagi perkara yang harus diambil perhatian ialah dapat meneruskan perjalanan dalam versi rasmi menggunakan save data daripada demo.

Mereka yang pre-order atau membeli awal edisi rasmi Trials of Mana akan menerima in-game bonus, “Rabite Adornment.” Pakaikan nya kepada watak anda untuk mendapatkan lebih banyak EXP dalam pertempuran sehingga level 10.

Bonus muat turun gigital PlayStation: Set Avatar

Setiap permainan yang dibeli daripada PlayStation Store akan termasuk avatar eksklusif.

Bonus muat turun digital Steam: Wallpaper Eksklusif

Pra-pesan dan pembelian awal melalui Steam akan datang dengan wallpaper eksklusif Trials of Mana.

 DEMO VERSI PLAYSTATION 4
 DEMO VERSI STEAM
 DEMO VERSI NINTENDO SWITCH
Jangan lupa untuk ikuti kami di TikTok!
  @gamersantaimy
Tags: DemoFreePercumaRPGsquare enixTrials of Mana


One Piece Odyssey: Info sistem JRPG “Memory Link Quests & Bond Arts”

Bandai Namco telah mengeluarkan trailer baru untuk JRPG akan datang “One Piece Odyssey” yang memaparkan gameplay khas di lokasi ikonik Water 7 serta penerangan tentang mekanik permainan.

Anda boleh lihat dahulu trailer di bawah untuk gambaran umum:

Dalam klip enam minit di atas, kita nampaknya akan kembali ke Water 7 di mana trailer baru memperkenalkan “Bond Arts“, skill berasaskan pasukan yang boleh kita memperoleh dengan menyelesaikan “Memory Link Quests“.
Memory Link Quests pula ialah episod sampingan yang menugaskan watak tertentu untuk membaiki “Histeria”, memori rosak dari pelbagai alam yang dicipta oleh Memoria. Seperti yang ditunjukkan, episod sampingan ini membolehkan pemain berinteraksi dengan penduduk Water 7, melalui memori mereka tentang peristiwa masa lalu. Selepas pemain menyelesaikan episod sampingan, mereka mendapat akses kepada Bond Arts.

Untuk bahagian eksplorasi, pemain boleh meneroka Water 7 memakai Yagara Bull (haiwan unik dalam dunia One Piece) yang berfungsi sebagai sampan. Kaedah penerokaan lain termasuk Luffy menggunakan Gum-Gum Rocket untuk meloncat dirinya ke kawasan yang jauh. Kedua-dua ciri ini membolehkan pemain meneroka lokasi ikonik Water 7, juga dikenali sebagai “Ibu Kota Air”.

Selain Water 7, krew Straw Hat juga akan mengunjung Kerajaan Alabasta, lokasi untuk story arc ke-11 apabila Luffy bersatu semula dengan abangnya Ace buat kali pertama selepas tiga tahun berpisah. Dengan cara ini, peminat boleh mengalami semula detik kegemaran mereka daripada One Piece!

“Semasa sedang mengembara, krew Straw Hat yang diketuai oleh Monkey D. Luffy telah ditelan oleh ribut besar di laut. Mereka akhirnya terkandas di pulau misteri yang penuh dengan alam semula jadi di tengah-tengah ribut dan terpisah antara satu sama lain.Kini, masing-masing memulakan perjalanan sendiri yang dipenuhi dengan keajaiban alam semula jadi, musuh yang kuat dan pertemuan aneh dengan penduduk tempatan pulau.”“Bantu Luffy dan anak kapalnya untuk berlayar sekali lagi!”
Bagi mereka yang berminat JRPG atau anime, One Piece Odyssey akan keluar pada 12 Januari 2023, untuk PS5, PS4, Xbox Series X|S dan Steam, dan kini tersedia untuk pre-order di laman web rasmi Bandai Namco.

One Piece Odyssey
Microsoft Windows, Steam
One Piece Odyssey merupakan game JRPG yang dibangunkan oleh ILCA Inc. dan Bandai Namco Entertainment.

Jangan lupa untuk ikuti kami di TikTok!
  @gamersantaimy
Tags: JRPGone pieceOne Piece Odyssey